text:
Tag Archives: bulan
KASO SANG DENGUE SA SIYUDAD SANG ILOILO, MAKA-ALARMA NA.
nagtaas karon ang kaso sang dengue fever sa siyudad sang iloilo.// sa una nga lima ka bulan sang karon nga tuig, humalin enero tubtub mayo, naglab-ot na sa 529 ang kaso sang dengue kon sa diin pito na ang nagkalamatay.// mas mataas ini ikumparar sa 425 lamang ka kaso sang bug-os nga tuig sang 2011.// bangud sini, naalarma na si mayor jed patrick mabilog sa mataas nga kaso sang dengue subong nga tuig kag
KASO SANG LEPTOSPIROSIS SA ILOILO, NAGNUBO.
nagnubo na ang kaso sang leptospirosis subong nga bulan sang mayo.// isa gid lamang ang nalista nga bag-o nga kaso gikan sa banwa sang leganes.// nahibalu-an, 221 ang kabug-osan nga numero sang nagbalati-an sang leptospirosis halin enero 1 tubtob mayo 12, 2012 kun sa diin 10 diri ang patay.// ginapahalong man sang IPHO ang mga pumuluyo ilabi na ang mga mangunguma sa paglusong sa
ASAWA GINLUTHANG SANG BANA MATAPOS MAABTAN NGA NAGAPAKIGHILAWAS SA IBAN NGA LALAKI.
Nagaproblema karon ang pamilya sang ilonggo nga napatay sa north cotabato matapos maluthangan sang punong brgy sang iya ginluthang ang asawa nga naabotan nga nagapakighilawas sa iban nga lalaki sa sulod sang ila kwarto.// suno sa tiya nga si maria teresa librando sang punong pequinio, duenas iloilo, tuman ka pigado ang pangabuhi sang pamilya sang napatay nga si claire openia, 29 anyus gani mabudlay sa
ISTRUKTURA NI KGD EDWARD YEE, IGA-DEMOLISH NA MATAPOS ANG ISA KA BULAN NGA PLASO.
Bisan manghawid pa sa tiil ni mayor jed patrick mabilog si kgd edward yee, indi na gid mapunggan ang pag-guba sang nabilin sini nga istraktura sang barbeque park sa trenas boulevard. ini ang pahayag sang alkalde matapos madulaan na sang pasensya sa padayon nga kapaslawan ni yee nga matuman ang pangako sini nga boluntaryo nga pagakakson ang bar b-q park. nahibaluan, imbes kakson, ginreinforce pa ni yee
KADAM-AN SA BARANGAY OFFICIALS SA SIYUDAD SANG ILOILO, WALA MAKABATON SANG HONORARIUM SA SULOD NA SANG TATLO KA BULAN.
Wala sang nabaton nga honorarium ang kalabanan nga mga brgy officials sa syudad sang iloilo sa sulod na sang tatlo ka bulan.// suno kay kagawad perla zulueta, 19 sa 180 ka brgy sa syudad gid lamang ang nakatigayon nga makapasa sang ila annual budget kag devt. Plan rason nga kadam-an sang mga brgy ang wala makabaton sang honorarium.// ginpahayag ni zulueta nga nagakadapat nga i-liquidate sang mga brgy


c: text/html

text:
Tag Archives: department of agriculture
DA, target nga madugangan ang mga benipisyaryo sa “Gulayan sa Paaralan” program
Target sa karon sang Department of Agriculture ukon DA 6 nga himuon nga benipisyaryo ang 642 ka public schools sa Western Visayas para sa “Gulayan sa Paaralan” expansion program sa sini nga tuig. Ginsiling ni DA-6 Vegetable Coordinator Selicitas Neturda nga may kabug-usan nga 1, 491 ka mga public elementary kag high schools ang nakaavail na sang mga liso sang utanon sang nag-umpisa ang programa sang tuig 2011.
Gulayan sa Paaralan, sabat sa problema sa malnutrisyon
Ginalauman nga masabat na ang problema sa malnutrisyon sa rehiyon pinaagi sa “Gulayan sa Paaralan” expansion program sang Department of Agriculture 6. Ginsiling ni DA-6 Vegetable Coordinator Selicitas Neturda nga masuportahan sang sini nga programa ang Supplementary Feeding Programs sa mga eskwelahan paagi sa paghatag sang fresh kag nutritious nga mga utanon sa mga kabataan. Ginsiling sini nga ang malnutrition
FIRST RMN INTERACTIVE FARMERS SEMINAR, MAGABUKAS NA SUBONG NGA ADLAW.
pormal na nga magabukas subong nga adlaw ang tatlo ka adlaw nga 1st rmn interactive farmers seminar nga hiwaton sa wesviarc sa banwa sang sta. barbara, iloilo.// ang nasambit nga seminar nga may tema nga “ang panguma nagasanyog sa pagtlilingob” ang pagapasakupan sang 50 ka mga madinalag-on nga mangunguma sa probinsya sang iloilo nga una nga nakaparehistro pinaagi sa rmn iloilo.// ang nasambit nga proyekto sa
PROBINSYA SANG ILOILO, GIN-ATAKE SANG MGA ILAGA.
may nagaluntad karon nga rat attack sa probinsya sang iloilo kag bug-os nga western visayas.// ini ang ginkumpirmar ni department of agriculture regional director larry nacionales matapos ginpatawag ni governor arthur defensor angut sa nasambit nga impormasyon.// nahibaluan nga naalarma ang gobernador sang iya mahibaluan nga indi lamang mga pananum ang gina-atake sang mga ilaga kundi bisan ang mga kasapat
TAGA-GUIMARAS GINPASIDUNGGAN BILANG MAGSASAKANG SIYENTISTA.
Daku nga kadunganan sa probinsya sang guimaras ang gindala ni rebecca castro tubongbanwa sang barangay san isidro, buenavista, guimaras.// ini matapos ginhatagan sang pasidungog sang department of science and technology kag department of agriculture si tubongbanwa bilang best magsasakang siyentista 2011 regional level.// may kaangtanan ini sa mga imbensyon ni tubongbanwa nga pagkaon gamit ang paho kasubon
MALA-KALAHA KA DALAGKU NGA MGA UHONG, NAKIT-AN SA ANILAO, ILOILO.
malakalaha nga uhong ginkatingala sang taga-Anilao nakakuha sang atensyon sang mga pumuluyo sang barangay culob, anilao, iloilo ang pagtubo sang tuman ka dalagku nga mga uhong sa ila lugar.// suno kay edgar braga, residente sang nasambit nga lugar kag una nga nakakita sang mala-kalaha ka dalagku nga uhong nga nakibot na gid lamang sila sang ila makita ang mga ini sang nakal

robotstxt: allowed

filter: keep


text:
CEBU, Philippines - Si Chazyl Mae team owner Tata Llaguno miposa og upat ka triples alang sa kinatibuk-an niyang 16 puntos aron pangulohan ang iyang koponan pag-iskor og 96-77 nga kadaugan batok sa D’ Venci team sa usa ka exhibition game niadtong Biyernes didto sa barangay Tangke, Naga, Cebu.
Si Llaguno, kinsa mibukas sa duwa og 3-0 nga labaw nakigtabla kang Rene Toring miposa sab og 16 puntos, apan ang UV Lancers’ reserve nga si Janno Nuñez maoy nangu sa Chazyl Mae pinaagi sa iyang 18 puntos. Si Alfred Belande, kinsa wala makaduwa sa CESAFI tungod sa academic deficiency miamot og 11 puntos.
Sila si Jimwell Torion ug Leo Bat-og nga pulos niduwa sa PBA kaniadto maoy mipalig-on sa kampo sa Chazyl Mae ni coach Mark Anthony Tallo.
Taudtaud unang naka-inat sa ilang labaw ang Chazyl Mae tungod kay wala man sab magpalupig ang D’ Venci, apan dihang nagsugod na sila og pamuntos mikiat na sila og maayo.
Human pabuthi og 15-2 sa Chazyl Mae, ang D' Venci ni Naga municipal councilor Venci del Mar wala na makarekober.
Si Danny de los Santos maoy nangu sa D’ Venci sa iyang 13 puntos, sila si Aldrin Ocañada, Jared Kane Abatayo, Wilbert Sayson miamot og 12 puntos matag usa, samtang sila si Felix Duhig ug Jerry Jaca nagkumboya og 17 puntos sa maong kapildihan.
Sa laing bahin, himuon karong Septiyembre 4 ang final showdown sa Tangke Officials League diin ang Hans nga unang nakakuha og luna sa finals magpaabot na lang sa modaog sa duwa tali sa Crossing ug Taiko. (Gabby G. Malagar) (BANAT NEWS)


text:
Ebanghelikalismo
Ang ebanghelikalismo usa ka teyolohikong pagsabot, nga mas duol nga kauban sa Protestante nga Kristyanismo, diin ang ilang mga doktrina ug tudlo naka sumala ug nakasentro sa ebanghelyo. Ang ebanghelikalismo gisabot ug kadaghanang paagi, kadaghanan sa mga myembro gakonsidera ug pagtuo sa panginahanglan ug personal na kombersyon (o pagka-born again, ang uban ekspresyon sa ebanghelyo pinaagi sa ebanghelismo, nga may taas nga pagkonsidera sa katungod na mo komanda ug paghatag sa otorita, ug usa ka empasis sa pagkamatay ug pagkabanhaw ni Hesus nga mga karakteristika sa eksplikasyon.


text:
USA ka tawo ang giaresto tungod sa pagsuway pagpalusot og loaf bread nga dunay shabu sud sa Talomo Police Station niadtong Miyerkules, alas 2:00 sa hapon.
Si Police Chief Inspector Alfredo Santillan, hepe sa kapulisan, nagbutyag sa Sun.Star Davao nga nasakpan nila ang shabu dihang gihiling ang pagkaon nga dalhon sa suspek ngadto sa piniriso nga si alyas Jan-jan.
Giila ni Santillan ang suspek nga mao si Marlon Bandoquillo, nagpuyo sa SIR Matina, kinsa giposasan sab dayon.
Ang pan, suma sa opisyal, dunay shabu, aluminum foil ug improvised tooter.
Ang suspek idemanda sa paglapas sa Republic Act 9165, kun Comprehensive Dangerous Drugs Act. (Ivy C. Tejano)


text:
Maguindanao
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Maguindanao usa ka lalawigan sa Pilipinas. Kini nahimutang sa Awtonomong Rehiyon sa Muslim Mindanao (ARMM). Ang iyang ulohan mao ang Shariff Aguak. Sa amihanan sa maong lalawigan nahimutang ang Lanao del Sur, sa sidlakan ang Cotabato, ug sa habagatan ang Sultan Kudarat. Sa kasadpan sa maong probinsiya makita ang Golpo sa Moro.
Sensus sa tuig 2000—801,102 (ika-28 kinadak-an)
Densidad:—163 matag km² (ika-30 kinadak-an)
Mga Urbanisadong dakbayan—0
Ubang dakbayan—0
Mga Lungsod—28
Mga barangay—472
Distrito Kongresyonal—2
Mga sulod
Katawhan ug kultura[usba | edit source]
Ekonomiya[usba | edit source]
Heyograpiya[usba | edit source]
Politikal[usba | edit source]
Ang Maguindanao gibahin ngadto sa 19 ka mga lungsod ug usa ka dakbayan.
Ang Dakbayan sa Cotabato independente sa lalawigan bisan kon kini lakip sa pisikal nga teritoryo.
Dakbayan[usba | edit source]
- Dakbayan sa Cotabato -- Bantayi nga kini independente sa lalawigan bisan kon kini lakip sa pisikal nga teritoryo. Ug bisan kon kini mao ang rehiyonal nga sentro sa Awtonomong Rehiyon sa Muslim Mindanao, kini sakop sa SOCCSKSARGEN.


text: 1Ug misulti si Jehova kang Moises, nga nagaingon: 2Isulti mo sa mga anak sa Israel, ug ipamulong mo kanila: Ang tinudlo nga mga fiesta ni Jehova, nga igamantala ninyo ingon nga balaan nga mga pagkatigum, bisan kini mao ang akong mga fiesta nga tinudlo. 3Sa unom ka adlaw pagabuhaton ang mga bulohaton: apan sa ikapito ka adlaw maoy usa ka adlaw nga igpapahulay sa balaan nga pagpahulay, ang pagkatigum nga balaan: walay bisan unsa nga bulohaton nga pagabuhaton ninyo kini mao ang usa ka adlaw nga igpapahulay alang kang Jehova sa tanan ninyo nga mga puloy-anan. 4Kini mao ang tinudlo nga mga fiesta ni Jehova, bisan ang mga pagkatigum nga balaan, nga igamantala ninyo sa ilang tinudlo nga panahon. 5Sa nahaunang bulan, sa ikapulo ug upat ka adlaw sa bulan, sa taliwala sa duruha ka hapon, mao ang pasko ni Jehova. 6Ug sa ikapulo ug lima ka adlaw niining bulana mao ang fiesta sa mga tinapay nga walay levadura alang kang Jehova: pito ka adlaw magakaon kamo sa mga tinapay nga walay levadura. 7Sa nahauna nga adlaw kamo adunay usa ka balaan nga pagkatigum: walay bisan unsa nga bulohaton nga inalagad nga pagabuhaton ninyo. 8Apan maghalad kamo kang Jehova sa halad-nga-ginasunog sulod sa pito ka adlaw; sa ikapito ka adlaw mao ang usa ka balaan nga pagkatigum: walay bisan unsa nga bulohaton nga pagabuhaton ninyo sa inalagad. 9Ug misulti si Jehova kang Moises, nga nagaingon: 10Isulti mo sa mga anak sa Israel, ug ipamulong mo kanila: Sa pagsulod ninyo sa yuta nga akong ihatag kaninyo, ug magaani kamo sa abut niini, nan magadala kamo ngadto sa sacerdote ug usa ka binangan nga inunahan sa mga unang bunga sa inyong pag-ani; 11Ug itabyog niya ang binangan sa atubangan ni Jehova, aron kini pagadawaton alang kaninyo. Sa pagkaugma sa tapus ang adlaw nga igpapahulay ang sacerdote magatabyog niana. 12Ug sa adlaw nga igatabyog ninyo ang binangan, magahalad kamo ug usa ka lakeng carnero nga usa ka tuig ang panuigon nga walay ikasaway, alang sa usa ka halad-nga-sinunog kang Jehova. 13Ug ang halad-nga-kalan-on niini mao ang duruha sa napulo ka bahin sa usa ka epha sa harina nga fino nga sinaktan sa lana, halad nga pinaagi sa kalayo alang kang Jehova, alang sa usa ka kahumot; ug ang halad-nga-ilimnon, mao ang vino ang ikaupat ka bahin sa usa ka hin. 14Ug kamo dili magakaon ug tinapay, ni lugas nga sinanglag, ni uhay nga hilaw, hangtud niining maong adlaw, hangtud nga makahalad kamo sa halad sa inyong Dios: kini mao ang usa ka balaod nga walay katapusan ngadto sa inyong mga kaliwatan sa tanan ninyo nga puloy-anan, 15Ug manag-isip kamo alang kaninyo sukad sa adlaw nga mosunod sa adlaw nga igpapahulay, sukad sa adlaw nga managdala kamo sa binangan sa halad-nga-tinabyog; hangtud nga matangkod ang pito ka adlaw nga igpapahulay: 16Manag-isip kamo ug kalim-an ka adlaw hangtud sa adlaw nga mosunod sa ikapito ka adlaw nga igpapahulay: ug unya managhalad kamo ug bag-o nga halad-nga-kalan-on alang kang Jehova. 17Gikan sa inyong mga puloy-anan managdala kamo ug duruha ka tinapay nga sa halad-nga-tinabyog, nga mao ang duruha sa napulo ka bahin sa usa ka epha ; kini hinimo sa harina nga fino nga linuto nga adunay levadura, nga sa mga inunahan alang kang Jehova,` 18Ug magahalad kamo sa tinapay uban sa pito ka nating carnero nga usa ka tuig ang panuigon, nga walay ikasaway, ug usa ka lakeng vaca nga nati, ug duruha ka lakeng carnero; kini mao ang halad-nga-sinunog alang kang Jehova, uban sa ilang halad-nga-kalan-on ug sa ilang mga halad-nga-ilimnon; bisan ang halad nga hinimo pinaagi sa kalayo, alang sa usa ka kahumot kang Jehova. 19Ug managhalad kamo ug usa ka lakeng kanding sa halad-tungod-sa-sala, ug duruha ka lakeng nati sa carnero nga usa ka tuig ang panuigon, alang sa mga halad-sa-pakigdait. 20Ug ang sacerdote magatabyog niini sa halad-nga-tinabyog sa atubangan ni Jehova uban ang tinapay sa mga inunahan; ug ang duruha ka nating carnero: kini mao ang butang bga balaan kang Jehova alang sa sacerdote. 21Ug himoon ninyo ang pagmantala niining maong adlaw; may usa ka balaan nga pagkatigum alang kaninyo: walay bisan unsa nga bulohaton nga inalagad nga pagabuhaton ninyo: kini maoy usa ka balaod nga walay katapusan sa sulod sa tanang mga puloy-anan, ngadto sa inyong mga kaliwatan. 22Ug sa magaani kamo sa abut sa inyong yuta, dili mo paghutdon sa pag-ani ang daplin sa imong uma, ni paghagdawan mo ang imong ani: ibilin mo kini alang sa mga kabus ug alang sa dumuloong. Ako mao si Jehova nga inyong Dios. 23Ug misulti si Jehova kang Moises, nga nagaingon: 24Isulti mo sa mga anak sa Israel, nga magaingon: Sa ikapito nga bulan, sa nahauna nga adlaw sa bulan mao ang usa ka balaan nga pagpahulay alang kaninyo, usa ka handumanan sa paghuyop sa mga trompeta, usa ka balaan nga pagkatigum. 25Walay bisan unsa nga bulohaton nga inalagad nga pagabuhaton ninyo; ug managhalad kamo ug halad nga hinimo pinaagi sa kalayo alang kang Jehova. 26Ug misulti si Jehova kang Moises, nga nagaingon: 27Apan sa ikapulo ka adlaw niining bulana nga ikapito mao ang adlaw sa pagtabon-sa-sala: kini mao ang balaan nga pagkatigum, ug sakiton ninyo ang inyong mga kalag; ug magahalad kamo ug halad nga hinimo pinaagi sa kalayo alang kang Jehova. 28Ug kamo dili managbuhat ug bisan unsang bulohaton niining adlawa; kay kini mao ang adlaw sa pagtabon-sa-sala, aron sa pagbuhat sa pagtabon-sa-sala alang kaninyo sa atubangan ni Jehova nga inyong Dios. 29Kay bisan unsa nga kalaga nga dili magapasakit sa iyang kaugalingon niining adlawa, pagaputlon siya gikan sa iyang katawohan. 30Ug bisan unsang kalaga nga magabuhat ug bisan unsa nga bulohaton niining adlawa, pagalaglagon ko kana gikan sa taliwala sa iyang katawohan. 31Kamo dili magbuhat ug bisan unsa nga bulohaton kini maoy usa ka balaod nga walay katapusan ngadto sa tanan ninyo nga kaliwatan sa inyong tanan nga mga puloy-anan. 32Kini alang kaninyo mao ang adlaw nga igpapahulay sa balaan nga pahulay, ug managpasakit kamo sa inyong mga kalag: sa hapon, sa ikasiyam ka adlaw sa bulan, gikan sa hapon hangtud sa hapon, magabantay kamo sa inyong adlaw nga igpapahulay. 33Ug misulti si Jehova kang Moises, nga nagaingon: 34Isulti mo sa mga anak sa Israel, nga magaingon: Sa ikapulo ug lima ka adlaw niining ikapito ka bulan mao ang fiesta sa mga tabernaculo kang Jehova sulod sa pito ka adlaw. 35Sa nahauna nga adlaw adunay usa ka balaan nga pagkatigum: walay bisan unsa nga bulohaton nga inalagad nga pagabuhaton ninyo. 36Pito ka adlaw magahalad kamo ug halad nga hinimo pinaagi sa kalayo alang kang Jehova: sa ikawalo ka adlaw kamo may usa ka balaan nga pagkatigum; ug kamo magahalad ug halad nga hinimo pinaagi sa kalayo alang kang Jehova: kini mao ang pagkatigum nga katapusan; kamo dili magabuhat sa bisan unsa nga bulohaton nga inalagad. 37Kini mao ang mga fiesta nga tinudlo ni Jehova nga inyong igamantala nga mabalaan nga mga pagkatigum, aron sa paghalad ug halad nga hinimo pinaagi sa kalayo alang kang Jehova, usa ka halad-nga-sinunog, ug usa ka halad-nga-kalan-on, usa ka halad, ug mga halad-nga-ilimnon, ang tagsa ka halad sa iyang kaugalingon nga adlaw, 38Labut pa sa mga adlaw nga igpapahulay ni Jehova, ug labut pa sa inyong mga hatag, ug labut pa sa tanang mga panaad ninyo, ug labut pa sa tanan ninyong mga halad-nga-kinabubut-on nga igahatag ninyo kang Jehova. 39Apan sa ikapulo ug lima ka adlaw sa ikapito ka bulan, sa diha nga makatigum kamo ug bunga sa yuta, bantayan ninyo ang fiesta ni Jehova sulod sa pito ka adlaw sa nahauna nga adlaw maoy usa ka pahulay nga balaan, ug sa ikawalo ka adlaw mao ang usa ka pahulay nga balaan. 40Ug sa nahauna nga adlaw magakuha kamo ug mga bulig nga adunay bunga sa kahoy nga maanindot, mga sanga sa mga palma, ug mga sanga sa mga kakahoyan nga masiut, ug mga tangbo sa sapa, ug magakalipay kamo sa atubangan ni Jehova nga inyong Dios sulod sa pito ka adlaw. 41Ug magbuhat kamo ug fiesta alang kang Jehova sulod sa pito ka adlaw sa tagsa ka tuig: kini maoy usa ka balaod nga walay katapusan ngadto sa inyong mga kaliwatan: sa ikapito ka bulan pagabuhaton ninyo kini. 42Sa mga payag magapuyo kamo sulod sa pito ka adlaw: ang tanan nga natawo sa Israel magapuyo sa mga payag: 43Aron manghibalo ang inyong mga kaliwatan nga sa mga payag gipapuyo ko ang mga anak sa Israel, sa pagkuha ko kanila gikan sa yuta sa Egipto. Ako mao si Jehova nga inyong Dios. 44Ug gisulti ni Moises sa mga anak sa Israel ang mga fiesta nga tinudlo ni Jehova.


text:
Salins Hulbot
For the love of Sotto, nudists and Middle East
popular
videos
Love Guru (LG): Dayon, Nyor Gamay. Maayo kay nakaligo ko ron ug nga di na ka kimawan makig-istorya nako. Kape? Dia koy Nescafe Gold nga 3-in-1, Nyor. Tilawi.
Nyor Gamay (NG): Hain na man diay imong Kopiko?
LG: Nahutdan ta Nyor. O dia na imong kape. Ayawg higupa dayun kay mahilis unya imong lagos. Unsa man tay akong ikaalagad nimo?
NG: Mangayo ta kos imong mga panahum sa mga issues karon.
LG: Haha. Kadaghang pamantalaan, Nyor. Napuno na silag kolumnista. Naa pa gyuy mga bag-ong bloggers nga lapad-lapad na ang kasayuran.
NG: Ganahan ko nimo Nyor kay simang kag tubag unya mugbo ra.
LG: Mao ba. A maayo sad hinuon para ikaw na lay mosuwat sa akong book of quotes, hahaha.
NG: Bitaw Guru, unsaon ta naman nis Tito Sotto nga human nangayog pasaylo sa mga Kennedy nanabla na man hinuon og miingong si John F. Kennedy plagiarist sab.
LG: Usa ray tambag nako ni Sotto Nyor: attribute or paraphrase. Or paraphrase and attribute. Daghan pang mobilib niya. Makaingon sila nga ngiga aning Tito, o, daghan mag nabsahan.
NG: Bitaw Guru. Kaning gihangyo nga ceasefire sa mga nasud nga duol sa Israel ug Palestine.
LG: Way Ceasefire.
NG: Ha?
LG: Unya lami ra imong kape?
NG: Lami, Nyor, pero tam-is ra kaayo.
LG: Sakto ka Nyor, lami pero mura pang bata. Nawala ang iyang kapait nga atong ma-associate sa kape. Sa giingon nilang ceasefire, may tingali nga mandatory nga after 24 hours nga di motira ang mga Hamas sa Israel, moundang nag tira ang Israel. Inig usab sa Hamas aw pauwanan na sab sa Israel ang ilang mga kontra.
NG: Bawos-bawos, Nyor? One is to one ang exchange.
LG: Dili. Way sukod sa bawos.
NG: Kaning duso sa Konseho sa San Francisco nga i-ban na ang nudity sa ilang lugar.
LG: Problema nas di kahibaw molingiw. Adtong usang semana Nyor diha may babaye nga gahubo sa dan C. Padilla ning dakbayan. Diri man kos luyo sa jeepney unya gaatubang man siyas direction sa Jai-Alai mao nga luyo nay akong nakit-an. May kuyog syang laing babaye nga nagngisi.
NG: Mao ba Nyor? Pero unsa man ning exhibit sa Vienna sa mga male nude art pieces. Sa akong nabasahan shocking lang kuno gihapon sa taga-didto male nudity.
LG: Ambot lang Nyor kay wa man ko kaadtog Vienna pero sa ato kun ang lake makakitag babaye nga gahubo mohilom nig kalit. Pero kon babaye makakitag lalake nga gahubo, makuratan kini unya mopadaplin unya muokatawa. Dihay kausa nga mi-shoot kog nude nga mga lalake sa tunga-tunga sa dagat sa mga isla nga duol Mactan.
Gilibutan mig mga mananagat nga ngapunay og tudlo sa mga kinatawo sa gahubo ug nagsige silag katawa. Ang atong kultura nga wa pa kaayoy malisya magkatawa sa male nude form. Sa Vienna ug sa ubang parte sa Europe medyo may hilas na ning gamay.
NG: Mao ba Nyor? Salamat kaayo sa imong kape ug mga pulong.
LG: Balik-balik kay motilaw na sab tas San Miguel coffee next time.
Get Inquirer updates while on the go, add us on these apps:
- Tags:
Disclaimer: The comments uploaded on this site do not necessarily represent or reflect the views of management and owner of INQUIRER.net. We reserve the right to exclude comments that we deem to be inconsistent with our editorial standards.
- Disqus
To subscribe to the Philippine Daily Inquirer newspaper in the Philippines, call +63 2 896-6000 for Metro Manila and Metro Cebu or email your subscription request here.
Factual errors? Contact the Philippine Daily Inquirer's day desk. Believe this article violates journalistic ethics? Contact the Inquirer's Reader's Advocate. Or write The Readers' Advocate:
c/o Philippine Daily Inquirer Chino Roces Avenue corner Yague and Mascardo Streets, Makati City,Metro Manila, Philippines Or fax nos. +63 2 8974793 to 94


text:
Haute-Marne
Ang Haute-Marne usa sa mga departamento sa Pransiya. Kini nahimutang sa amihanan-sidlakang bahin sa nasod. Ang ngalan niini naggikan sa Sapa sa Marne.
Kasaysayan[usba | edit source]
Ang Haute-Marne usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa bahin sa kanhi lalawigan sa Champagne.
Heyograpiya[usba | edit source]
Ang Haute-Marne karon kabahin sa rehiyon sa Champagne-Ardenne. Kini gipalibotan sa mga departamento sa Meuse, Vosges, Haute-Saône, Côte-d'Or, Aube, ug Marne.
Turismo[usba | edit source]
Ang mga nag-unang atraksiyon sa dapit mao kining mosunod:
- ang lungsod sa Langres
- ang kastilyo sa Joinville nga gikan pa sa panahon sa Renaissance
- ang komyun sa Colombey-les-deux-Églises
Tan-awa usab[usba | edit source]
Mga sumpay sa gawas[usba | edit source]
- (Prinanses)Balayan sa prefecture
- (Prinanses)Balayan sa Conseil Général
- (Iningles)http://www.tourisme-hautemarne.com/publi04/pubgb04.html
- (Iningles)Chambres D'Hotes


text:
Ang espiritwal ug temporal nga mga panalangin atong madawat kon kita nagsunod sa balaod sa ikapulo.
Ganahan kong mohulagway og duha ka importanting leksyon nga akong nakat-unan sa balaod sa ikapulo. Ang unang leksyon nag-focus sa mga panalangin nga nadawat sa mga indibidwal ug pamilya kon sila matinud-anong nagtuman niining sugo. Ang ikaduhang leksyon naghatag og gibug-aton sa kaimportante sa ikapulo sa paglambo sa Ang Simbahan ni Jesukristo sa mga Santos sa Ulahing mga Adlaw sa tibuok kalibutan. Nag-ampo ko nga ang Espiritu Santo mopamatuod kanatong tanan sa katinuod sa mga baruganan nga akong hisgutan.
Leksyon Numero 1—Importante apan Dili Dayon Makita nga mga Panalangin
Ang inahan ni Sister Bednar usa ka matinud-anong babaye ug dinasig nga homemaker. Sukad sa sinugdanan sa iyang kaminyoon, siya mabinantayong nagtipig sa mga rekord nga pinansyal sa panimalay. Sa katuigan siya mabinantayong nagbadyet sa kinitaan ug gasto sa pamilya gamit ang yanong mga ledger. Ang impormasyon nga iyang natipig sa katuigan kompleto ug may daghang impormasyon.
Niadtong batan-on pa si Sister Bednar, gigamit sa iyang inahan ang mga impormasyon diha sa ledger sa paghatag og gibug-aton sa nag-unang mga baruganan sa madaginutong pagpuyo ug pagdumala sa panimalay. Usa ka adlaw samtang ilang giribyu ang lain-laing kategoriya sa mga gasto, nakamatikod ang iyang inahan og makapainteres nga sundanan. Ang gasto sa pagpahiling sa doktor ug mga tambal para sa pamilya mas ubos kay sa gilauman. Iyang gipasabut kining kahibalo ngadto sa ebanghelyo ni Jesukristo ug gieksplikar sa iyang anak nga babaye sa gamhanang kamatuoran: kon kita mosunod sa balaod sa ikapulo, kita kanunayng makadawat og importante apan dili dayon makita nga mga panalangin nga wala nato damha ug daling mabaliwala. Ang pamilya wala makadawat og diha-diha dayon o klaro nga dugang sa kinitaan sa pamilya. Hinoon, ang mahigugmaong Langitnong Amahan mihatag og yanong mga panalangin sa ordinaryong mga pamaagi. Si Sister Bednar kanunayng nakahinumdom niining importante nga leksyon gikan sa iyang inahan kabahin sa tabang nga nagagikan sa mga tamboanan sa langit, sama sa gisaad sa Malaquias sa Daang Tugon (tan-awa sa Malaquias 3:10).
Kasagaran kon kita motudlo sa balaod sa ikapulo, atong hatagan og gibug-aton ang diha-diha, madramahon, ug daling maila nga temporal nga mga panalangin nga atong madawat. Ug tuod ang mao nga mga panalangin mahitabo. Apan pipila sa lain-laing mga panalangin nga atong nadawat samtang kita nagsunod niining sugo importante apan dili dayon makita. Ang mao nga mga panalangin maila lang kon kita naghunahuna ug nag-obserbar sa espirituhanong paagi (tan-awa sa 1 Mga Taga-Corinto 2:14).
Ang simbolo nga “mga tamboanan” sa langit nga gigamit ni Malaquias daghan og pagtulun-an. Ang hayag moagi sa mga tamboanan pasulod sa building. Sa samang paagi, ang espirituhanong kahayag ug panglantaw ibu-bu pinaagi sa mga tamboanan sa langit ug madawat sa atong kinabuhi kon kita mosunod sa balaod sa ikapulo.
Sama pananglit, ang dili dayon makita apan importante nga panalangin nga atong nadawat mao ang espirituhanong gasa sa pasalamat sa mga butang nga anaa nato nga makakontrolar sa atong tinguha sa mga butang nga dili kinahanglanon. Ang mapasalamatong tawo kontento kaayo. Ang dili mapasalamatong tawo sa kahangturan dili gayud makontento (tan-awa sa Lucas 12:15).
Kita tingali nanginahanglan ug nangamuyo og tabang nga makakita og trabaho. Ang mga mata ug dalunggan sa hugot nga pagtuo (tan-awa sa Ether 12:19) gikinahanglan, aron makamatikod sa espiritwal nga gasa nga makapahimo nato sa pag-ila sa mga oportunidad sa trabaho nga wala mabantayi sa uban—o ang panalangin nga mas determinado sa kaugalingon nga mas mangita ug molahutay og trabaho kay sa mahimo o andam nga buhaton sa uban. Siguro kita gusto ug naglaum og tanyag sa trabaho, apan ang panalangin nga atong nadawat pinaagi sa mga tamboanan sa langit mao ang mas dakong abilidad sa paglihok ug pag-usab sa atong kahimtang kay sa maglaum nga ang atong kahimtang mausab pinaagi sa uban o sa laing butang.
Kita mahimong motinguha ug motrabaho aron madugangan ang atong sweldo aron mas makasangkap sa mga kinahanglanon sa kinabuhi. Mga mata ug dalunggan sa hugot nga pagtuo ang gikinahanglan, aron kita makamatikod sa nadugang nga abilidad sa espiritwal ug temporal (tan-awa sa Lucas 2:52) nga makapalit og daghan sa gamayng kantidad, napalambo nga abilidad sa pag-prayoridad ug pagpayano, ug napalambo nga abilidad sa pag-amping sa mga butang nga atong napalit. Siguro kita gusto ug naglaum og mas dakong sweldo, apan ang panalangin nga atong nadawat pinaagi sa mga tamboanan sa langit mahimong mas dako nga abilidad sa pag-usab sa atong kahimtang kay sa maglaum nga ang atong kahimtang mausab pinaagi sa uban o sa laing butang.
Ang mga batan-ong manggugubat sa Basahon ni Mormon (tan-awa sa Alma 53; 56–58) kinasingkasing nga nag-ampo nga ang Dios molig-on ug moluwas kanila sa mga kamot sa ilang kaaway. Makapatingala, ang mga tubag niining pag-ampo dili ang pagdugang og mga hinagiban o dugang gidaghanon sa mga tropa. Hinoon, ang Dios mihatag niining matinud-anong manggugubat og kasiguroan nga Siya moluwas kanila, kalinaw sa ilang mga kalag, ug dakong pagtuo ug paglaum nga Siya moluwas kanila (tan-awa sa Alma 58:11). Mao nga, ang mga anak ni Helaman maisugon, determinado gayud nga makadaug, ug nakig-away batok sa mga Lamanite uban sa ilang tanang kusog (tan-awa sa Alma 58:12–13). Ang kasiguroan, kalinaw, pagtuo, ug paglaum sa sinugdanan tingali dili kaha ang mga panalangin nga gusto sa mga manggugubat, apan kini ang tukmang panalangin nga gikinahanglan niining maisugon nga batan-ong mga lalaki sa pagpadayon ug paglahutay sa pisikal ug espiritwal nga paagi.
Usahay kita mangayo sa Dios og kalampusan, ug hatagan kita Niya og kalig-on sa pisikal ug sa hunahuna. Kita nangayo nga mouswag, ug kita nakadawat og mas lapad nga panglantaw ug dugang nga pailub, o kita nangamuyo nga molambo ug napanalanginan sa gasa sa grasya. Mahimong Iya kitang hatagan og konbiksyon ug pagsalig samtang kita naningkamot sa pagkab-ot og maayong mga tumong. Ug kon kita manghangyo og paghupay gikan sa pisikal, mental, ug espiritwal nga mga kalisud, mahimong Iyang dugangan ang atong determinasyon ug paglahutay.
Ako mosaad nga kon kita mosunod sa balaod sa ikapulo, sa tinuoray ang mga tamboanan sa langit maabli ug ang espiritwal ug temporal nga mga panalangin ibu-bu nga wala na unyay dapit nga igong kabutangan sa pagdawat niini (tan-awa sa Malaquias 3:10). Hinumduman usab nato ang pamahayag sa Ginoo:
“Kay ang akong mga hunahuna dili mao ang inyong mga hunahuna, ni ang inyong mga dalan akong mga dalan, nag-ingon ang Ginoo.
“Kay maingon nga ang mga langit hataas kay sa yuta, mao man ang akong mga dalan labi pang hataas kay sa inyong mga dalan, ug ang akong mga hunahuna kay sa inyong mga hunahuna” (Isaias 55:8–9).
Ako mopamatuod nga kon kita espirituhanong nag-apil ug nag-obserbar, kita mapanalanginan og mga mata nga mas klarong makakita, mga dalunggan nga kanunayng makadungog, ug kasingkasing nga mas makasabut gayud sa kaimportante ug sa dili dayon makita nga Iyang pamaagi, Iyang hunahuna, ug Iyang mga panalangin sa atong kinabuhi.
Leksyon Numero 2—ang Kayano sa Pamaagi sa Ginoo
Sa wala pa ko matawag sa pagserbisyo isip sakop sa Korum sa Napulog Duha, kadaghan kong nagbasa sa Doktrina ug mga Pakigsaad kabahin sa konseho nga gitudlo sa pagdumala ug paggasto sa sagradong pundo sa ikapulo. Ang Konseho sa Paggasto sa mga Ikapulo giestablisar pinaagi sa pagpadayag ug naglangkob sa Unang Kapangulohan, sa Korum sa Napulog Duha ka mga Apostoles, ug sa Presiding Bishopric (tan-awa sa D&P 120). Samtang nag-andam ko niadtong Disyembre 2004 sa pagtambong sa akong unang miting niining konseho, naghinam-hinam ko sa talagsaong oportunidad nga makat-on.
Mahinumduman gihapon nako ang mga butang nga akong nasinati ug nabati niining konseho. Mas nakadayeg ko ug dunay balaang nagtahud sa balaod sa Ginoo sa panalapi alang sa mga indibidwal, mga pamilya, ug sa Iyang Simbahan. Ang nag-unang programa sa pinansyal sa Simbahan ni Jesukristo sa mga Santos sa Ulahing mga Adlaw—para sa kinitaan ug paggasto—gipasabut diha sa mga seksyon 119 ug 120 sa Doktrina ug mga Pakigsaad. Duha ka pamahayag ang mabasa niining pinadayag nga naglatid sa pundasyon sa pagdumala sa pinansyal sa Simbahan.
Ang seksyon 119 yanong nagsulti nga ang tanang miyembro “mobayad sa ikanapulo sa ilang tanan nga mga tubo sa matag tuig; ug kini mao ang balaod ngadto kanila hangtud sa kahangturan, … miingon ang Ginoo” (bersikulo 4).
Dayon, kabahin sa gitugutang paggasto sa mga ikapulo, ang Ginoo miingon, “Ipahigayon na kini pinaagi sa usa ka konseho, nga naglangkob sa Unang Kapangulohan sa akong Simbahan, ug sa obispo ug sa iyang konseho, ug pinaagi sa akong halangdon nga konseho; ug pinaagi sa akong kaugalingon nga tingog ngadto kanila, miingon ang Ginoo” (D&P 120:1). Ang “obispo ug sa iyang konseho” ug ang “akong halangdon nga konseho” nga gipasabut niining gipadayag mao karon ang Presiding Bishopric ug ang Korum sa Napulog Duha ka mga Apostoles. Kining sagrado nga mga pundo gigamit sa paspas nga nagtubo nga simbahan sa espirituhanong pagpanalangin sa mga indibidwal ug pamilya pinaagi sa pagtukod ug pagmentinar og mga templo ug simbahan, pagsuporta sa misyonaryo nga buhat, paghubad ug pagmantala sa mga kasulatan, pagpalambo sa pagsiksik sa family history, paghatag og pundo sa mga eskwelahan ug edukasyon nga pang-relihiyon, ug pagtuman sa ubang mga katuyoan sa Simbahan sumala sa pagdumala sa gi-orden nga mga sulugoon sa Ginoo.
Natingala ko sa kaklaro ug kamubo niining duha ka pinadayag kon ikompara sa kakomplikado sa mga sumbanan sa pinansyal ug pamaagi sa pag-administrar nga gigamit sa daghang organisasyon ug gobyerno sa tibuok kalibutan. Sa unsang paagi ang temporal nga mga kalihokan sa organisasyon sama kadako sa gipahiuli nga Simbahan ni Jesukristo paglihok sa tibuok kalibutan gamit niining mubong instruksyon? Alang nako ang tubag medyo direkta: kini ang buhat sa Ginoo, Siya mismo ang naghimo sa Iyang buhat (tan-awa sa 2 Nephi 27:20), ug ang Manluluwas nagdasig ug nagdirekta sa Iyang mga sulugoon samtang ilang gituman ang Iyang direksyon ug nagtrabaho sa Iyang kawsa.
Niadtong unang miting sa konseho nahimuot ko sa kayano sa mga baruganan nga naggiya sa among mga diskusyon ug desisyon. Sa pagdumala sa pinansyal sa Simbahan, duha ka nag-una ug dili mausab nga mga baruganan ang gisunod. Una, ang Simbahan mogasto sumala kon pilay anaa ug dili mogasto og sobra sa nadawat. Ikaduha, adunay porsyon sa tinuig nga kinitaan nga gitagana isip reserba para sa emerhensiya ug wala damhang panginahanglan. Sa katuigan, ang Simbahan nagtudlo sa mga miyembro sa baruganan sa pagtipig og dugang nga pagkaon, gas, ug kwarta nga magamit kon adunay emerhensiya. Ang Simbahan isip institusyon yanong nagsunod sa samang mga baruganan nga gibalik-balik og tudlo ngadto sa mga miyembro.
Samtang nagpadayon ang miting, nakapanghinaut ko nga ang tanang mga miyembro sa Simbahan makasunod sa kayano, kaklaro, kahan-ay, kaputli, ug gahum sa pamaagi sa Ginoo (tan-awa sa D&P 104:16) sa pagdumala sa temporal nga mga kalihokan sa Iyang Simbahan. Nakaapil na ko sa Konseho sa Paggasto sa mga Ikapulo sulod sa daghang katuigan. Ang akong pasalamat ug balaang pagtahud sa sumbanan sa Ginoo milambo matag tuig, ug ang mga leksyon nga akong nakat-unan mas nagkalawom.
Natandog ko uban sa gugma ug pagdayeg sa matinud-anon ug masulundon nga mga miyembro niining Simbahan sa matag nasud, kaliwatan, pinulongan, ug katawhan. Samtang nagbiyahe ko sa tibuok kalibutan, nasayran nako ang inyong mga pangandoy ug damgo, mga kondisyon ug kahimtang, ug inyong mga panlimbasug. Nakatambong ko uban ninyo sa mga miting sa Simbahan ug nakabisita sa inyong panimalay. Ang inyong pagtuo nakapalig-on sa akong pagtuo. Ang inyong pagpahinungod mas nakapahinungod nako. Ug ang inyong kabuotan ug kaandam sa pagsunod sa balaod sa ikapulo nakadasig nako nga mahimong mas maayong tawo, bana, amahan, ug lider sa Simbahan. Naghinumdom ug naghunahuna ko ninyo matag higayon nga moapil ko sa Konseho sa Paggasto sa mga Ikapulo. Salamat sa inyong kabuotan ug kamatinud-anon samtang inyong gituman inyong mga pakigsaad.
Ang mga lider sa gipahiuli nga Simbahan sa Ginoo mibati og dakong responsibilidad sa pag-amping sa gipahinungod nga mga halad sa mga miyembro sa Simbahan. Kami naghunahuna gayud sa kasagrado sa diyot sa babayeng balo.
“Unya si Jesus milingkod atbang sa panudlanan og mga halad, ug iyang gipaniiran ang panon sa mga tawo nga nanghulog og kwarta ngadto sa panudlanan: ug daghan ang mga datu nga nanghulog og daghang salapi.
“Ug dihay usa ka kabus nga babayeng balo, nga miabut ug mihulog og duha ka diyot, nga mibilig usa ka daku.
“Ug gitawag ni Jesus ang iyang mga tinun-an sa pagduol kaniya, ug miingon siya kanila, Sa pagkatinuod magaingon ako kaninyo, Nga kining kabus nga babayeng balo nakahulog og labaw pa kay sa tanan kanila nga nanagpanghulog ngadto sa panudlanan:
“Kay silang tanan miamot gikan sa ilang naghingapin nga kahamugaway; apan kini siya gikan sa iyang kapit-os mihatag sa tanan nga diha kaniya, sa tanan nga iyang kabuhian” (Marcos 12:41–44).
Ako mismo nasayud nga ang Konseho sa Paggasto sa mga Ikapulo makugihong nagbantay sa diyot sa babayeng balo. Akong ipahayag ang akong pagdayeg ni Presidente Thomas S. Monson ug sa iyang mga magtatambag sa epektibong pagpangulo sa pagtuman niining balaang pagkatinugyanan. Ug akong giila ang tingog (tan-awa sa D&P 120:1) ug kamot sa Ginoo nga nagtabang sa Iyang gi-orden nga mga sulugoon sa pagtuman sa katungdanan sa pagrepresentar Niya.
Usa ka Pagdapit ug Pagpamatuod
Ang matinuorong pagbayad sa ikapulo labaw pa kay sa katungdanan; kini importante nga lakang sa proseso sa personal nga pagkabalaan. Kadtong nagbayad sa inyong ikapulo, gidayeg ko kamo.
Kadtong sa karon nga wala magsunod sa balaod sa ikapulo, gidapit ko kamo sa pagkonsiderar sa inyong mga paagi ug paghinulsol. Mopamatuod ko nga pinaagi sa inyong pagkamasulundon niining balaod sa Ginoo, ang mga tamboanan sa langit maabli para kaninyo. Palihug ayaw langaya ang adlaw sa inyong paghinulsol.
Ako mopamatuod sa espiritwal ug temporal nga mga panalangin nga atong madawat kon kita nagsunod sa balaod sa ikapulo. Ako mosaksi nga kining mga panalangin importante apan dili dayon makita. Ako usab nga ipamahayag nga ang kayano sa pamaagi sa Ginoo nga makita gayud sa temporal nga mga kalihokan sa Iyang Simbahan naghatag og sumbanan nga makagiya nato isip indibidwal ug pamilya. Nag-ampo ko nga matag usa nato makakat-on ug makabenepisyo niining importante nga mga leksyon, sa sagradong pangalan ni Ginoong Jesukristo, amen.


text: 1Anak ko, pagmatngon sa akong kaalam; Ikiling ang imong igdulungog sa akong salabutan: 2Aron ikaw magabantay sa pagkabuotan, Ug aron ang imong mga ngabil magatipig ug kinaadman. 3Kay ang mga ngabil sa usa ka dumuloong babaye nagpatolo ug dugos, Ug ang iyang baba labi pang mahinlo kay sa lana: 4Apan sa katapusan siya mapait ingon sa panyawan, Mahait ingon sa usa ka espada nga duhay sulab. 5Ang iyang mga tiil nagakanaug ngadto sa kamatayon; Ang iyang mga lakang gitunob ibabaw sa Sheol; 6Busa siya dili makakaplag sa patag nga alagianan sa kinabuhi: Ang iyang mga dalan mabalhinon, ug siya wala mahibalo niini . 7Busa karon, mga anak ko, patalinghug kamo kanako, Ug ayaw pagbiya gikan sa mga pulong sa akong baba. 8Ipahilayo ang imong dalan gikan kaniya, Ug ayaw pagpahaduol sa pultahan sa iyang balay; 9Tingali unya ikaw magahatag sa imong kadungganan ngadto sa lain, Ug ang imong mga tuig ngadto sa madaugdaugon; 10Tingali unya ang mga dumuloong mapuno sa imong kusog, Ug ang imong mga pagpangabudlay anha sa balay sa usa ka lumalangyaw, 11Ug ikaw mag-agulo sa imong kaulahian, Sa diha nga mangaut-ut ang imong unod ug ang imong lawas, 12Ug magaingon: Giunsa ko ang pagdumot sa pahamangno, Ug ang akong kasingkasing nagtamay sa pagbadlong; 13Ni gituman ko ang tingog sa akong mga magtutudlo, Ni nagkiling ako sa akong igdulungog kanila nga nagpahamangno kanako! 14Ako haduol kaayo sa tanang kadautan Sa kinataliwad-an sa pagkatigum ug sa katilingban. 15Imna ang mga tubig gikan sa kaugalingon mong sudlanan, Ug ang mga tubig nga nagaagay gikan sa kaugalingon mong atabay. 16Patibulaagon mo ba ang imong mga tubod sa halayong dapit, Ug ang mga taburan sa tubig diha sa kadalanan? 17Himoa sila nga imo lamang, Ug dili alang sa mga dumuloong uban kanimo. 18Papanalangini ang imong tuburan; Ug pagmalipayon diha sa asawa sa imong pagkabatan-on. 19Ingon sa usa ka mahigugmaong lagsaw nga dumalaga ug sa usa ka makapahimuot nga gasela, Tugoti nga ang iyang mga dughan magatagbaw kanimo sa tanang mga panahon; Ug magpalugos ka sa kanunay sa iyang gugma. 20Kay ngano man ikaw, anak ko, nga magpalugos sa usa ka dumuloong babaye, Ug magahalog sa sabakan sa usa ka lumalangyaw? 21Kay ang mga dalan sa tawo anaa sa atubangan sa mga mata ni Jehova; Ug gipatag niya ang tanang mga alagianan niya. 22Ang iyang kaugalingong kasal-anan modakop sa dautan, Ug siya magapus sa mga higot sa iyang sala. 23Siya mamatay tungod sa pagkakulang sa pahamangno; Ug sa pagkadaku sa iyang pagkabuang siya mahisalaag.


text:
Tag Archives: traysikol
TRICYCLE DRIVER, NASAPWAN NGA PATAY.
nasapwan nga wala na sang kabuhi sa kilid sang iya tricycle si rommel castillo, 22-anyos sang binolosan pequeño, calinog, iloilo. ginpahayag ni po1 dennis palma nga nagsakay ang duha ka lalaki sa iya traysikol kag nagpadul-ong sa barangay sablogon, passi city apang nasapwan na lang siya sa kilid sang iya traysikol sa barangay bayan antes makaabot sa barangay sablogon. naka-brief na lang kag may gapos sa
7.50 NGA MINIMUM NGA PLETEHAN SA TRICYCLE, APROBADO NA SA COMMITTEE LEVEL.
Aprubado na sa committee level ang 7.50 nga minimum nga pletehan sa mga traysikol sa syudad sang iloilo.// suno kay kagawad rleony geroche, chairman sang committee on transportation and public utilities, dapat pasakaan ang pletehan sa traysikol gikan sa 6 pesos pakadto sa 7.50 bangod sa asud-asod nga saka sa gasolina.// agusto 2005 pa ang kataposan nga saka sa pletehan sa traysikol kun sa diin
BANGUD SA DAAN NGA HILIGUT-ANON, TRICYCLE DRIVER, GINLUTHANG, PATAY.
Dumtanay ang rason sang pagpatay sa traysikol driver nga si renante Eulalio, 28 anyus sang sto ninio sur arevalo sang nagligad nga gab-i.// nakaangkon sang anum ka pilas sa sag-ang si Eulalio tuga sang pugakhang matapos luthangon sang suspek mga ginkilala kay arnold delanlar.// ginapahayag nga nagbaisay ang duha sang nagligad nga semana kag sa paglabay sang biktima sa balay sang suspek upod sa iya


text:
Hi Ako si Joy
Mahitungod Nako
Bag-o lamang akong migradwar sa BYU sa kurso nga accounting (apan wala ko hunahunaa ang akong kaugalingon nga usa ka accountant). Nagpuyo ako sa Hawaii uban sa akong bana. Panagsa kaayong palabyon ko ang adlaw nga dili moadto sa dagat, mag-surfing man o molangoy og kadiyot. Gigamit ko ang dagat isip akong inadlaw nga sesyon sa pagpaayo.
Ngano nga Ako usa ka Mormon?
Usa ko ka Mormon tungod kay ako nakakat-on pinaagi sa personal nga kasinatian nga kini ang labing maayo nga paagi sa pagpuyo og malipayong kinabuhi. Labing malipayon ako kon ako nagsunod sa akong mga tinuohan.
Personal nga mga Istorya
Sa unsang paagi nga ang imong mga talento ug mga gasa nakapanalangin sa uban?
Akong nakat-unan pinaagi sa pagtudlo sa uban mahitungod sa surfing nga atong madayeg og labaw pa ang atong mga talento kon atong ipakigbahin kini.
Sa unsa nga paagi kita makapalambo og mas dako nga kahusay sa atong mga panimalay?
Pagdula! Nagtubo ang akong pamilya nga nagtrabaho gyud og maayo apan mas nagdula og maayo. Kami adunay mga pagsuroy-suroy kutob sa mahimo, ug nagtuo ako nga ang pagbuhat sa mao mas nakapasuod kanamo. Sa mga panahon nga kami magdungan og dula, nakat-unan namo ang daghang bililhong mga leksyon mahitungod sa among mga kaugalingon ug sa usag usa. Kanunay nakong ampingan kadto nga mga leksyon, ug ang akong bana ug ako nagplano sa paghimo og sama uban sa among kaugalingong mga anak.
Unsaon nako pagpuyo ang akong tinuohan?
Kanunay akong naninguha sa paghimo og maayong mga ehemplo alang niadtong naglibut kanako. Nagustuhan ko usab ang pagsunod sa nakadasig nga mga ehemplo sa mga tawo nga akong nahimamat. Naghunahuna ako nga kon makahimo ako sa pagsunod niadtong mga tawo (gikan sa tanang mga relihiyon) nga naglibut kanako, mahimo kong mas maayo nga Mormon.


text: 1Karon may usa ka tawo sa mga Fariseo nga ginganlan si Nicodemo, punoan sa mga Judio. 2Kini miduol kaniya sa gabii, ug miingon kaniya: Rabbi, nahibalo kami nga ikaw magtutudlo nga nagagikan sa Dios, kay walay tawo nga makabuhat niini nga mga katingalahan nga imong gibuhat, gawas kong ang Dios anaa kaniya. 3Si Jesus mitubag ug miingon kaniya: Sa pagkamatuod, sa pagkamatuod, naga-ingon ako kanimo, gawas kong ang tawo magapakatawo pag-usab, dili siya makakita sa gingharian sa Dios. 4Si Nicodemo miingon kaniya: Unsaon sa tawo ang pagpakatawo kong siya tigulang na? Makasulod ba siya pag-usab sa tiyan sa iyang inahan, ug magpakatawo? 5Mitubag si Jesus: Sa pagkamatuod, sa pagkamatuod, nagaingon ako kanimo: Gawas kong ang tawo magpakatawo sa tubig ug sa Espiritu, dili siya makasulod sa gingharian sa Dios. 6Ang gianak sa unod, unod man; ang gianak sa Espiritu, espiritu man. 7Dili ka mahibulong nga ako nagsulti kanimo: Kinahanglan magpakatawo kamo pag-usab. 8Ang hangin nagahuros ngadto sa buot niyang padulngan, ug hingbatian mo ang iyang kinanaas, apan dili mo mahibaloan kong diin gikan, ug asa siya padulong, ingon niana ang tanan nga gianak sa Espiritu. 9Si Nicodemo mitubag ug miingon kaniya: Unsaon pagkahimo niining mga butanga? 10Si Jesus mitubag ug miingon kaniya: Ikaw ba ang magtutudlo sa Israel, ug dili mahibalo niining mga butanga? 11Sa pagkamatuod, sa pagkamatuod, nagaingon ako kanimo: Kami nagasulti sa among hingbaloan, ug nagapamatuod sa among hingkit-an; ug kamo wala modawat sa among pagpamatuod. 12Kong nagsulti ako kaninyo sa mga butang nga yutan-on, ug wala kamo motoo, unsaon ninyo pagtoo kong ako magsulti kaninyo sa mga butang nga langitnon? 13Ug walay tawo nga nakasaka sa langit, kondili ang nanaug gikan sa langit, ang Anak sa tawo nga anaa sa langit. 14Ug maingon nga si Moises nagpatindog sa halas sa kamingawan, mao usab, kinahanglan nga pagapatindugon ang Anak sa tawo, 15Aron ang tanan nga motoo kaniya dili mawala, kondili may kinabuhi nga walay katapusan. 16Kay gihigugma sa Dios ang kalibutan, sa pagkaagi nga gihatag niya ang iyang Anak nga ugtong, aron ang tanan nga motoo kaniya dili mawala, kondili may kinabuhi nga walay katapusan. 17Kay ang Dios wala magpaanhi sa iyang Anak sa kalibutan aron sa paghukom sa silot sa kalibutan, kondili aron ang kalibutan maluwas tungod kaniya. 18Ang motoo kaniya dili hinukman sa silot; apan ang dili motoo kaniya ginahukman na sa silot, kay siya wala motoo sa ngalan sa bugtong nga Anak sa Dios. 19Ug kini mao ang paghukom sa silot; nga ang kahayag mianhi sa kalibutan, ug ang mga tawo nahigugma sa kangitngit labi kay sa kahayag; kay ang ilang mga buhat mga dautan. 20Kay ang tanan nga nagabuhat sa dautan nagadumot sa kahayag, ug dili moduol sa kahayag aron dili pagbadlongon ang ilang mga buhat. 21Apan ang nagabuhat sa kamatuoran moduol sa kahayag, aron ang iyang mga buhat ikapadayag, nga sila nangahimo sa Dios. 22Sa human kining mga butanga, si Jesus ug ang iyang mga tinon-an miadto sa yuta sa Judea, ug didto mipuyo siya uban kanila ug nagabautismo. 23Ug si Juan usab nagabautismo didto sa Enon, haduol sa Salem, kay didto may daghang tubig; ug sila nanagpangabut ug nanagpabautismo. 24Kay si Juan wala pa ikasulod sa bilanggoan. 25Busa miabut ang paglalisay sa mga tinon-an ni Juan ug usa ka Judio mahitungod sa pagkahinlo; 26Ug nangadto sila kang Juan ug miingon kaniya: Rabbi, ang kauban nimo didto sa unahan sa Jordan, ang imong ginapamatud-an, ania karon, hingkaplagan nga nagabautismo, ug ang tanang mga tawo mingdugok kaniya. 27Si Juan mitubag ug miingon: Ang tawo dili makadawat bisan unsa gawas kong kini ginahatag kaniya gikan sa langit. 28Kamo sa inyong kaugalingon nagapamatuod kanako, nga ako miingon: Ako dili mao ang Cristo, kondili ako gisugo pag-una kaniya. 29Ang nagabaton sa pangasaw-onon mao ang pamanhonon, apan ang abyan sa pamanhonon nagatindog ug nagapatalinghug kaniya, nalipay ug daku gayud tungod sa tingog sa pamanhonon. Tungod niana kining akong kalipay natuman. 30Siya kinahanglan motubo, apan ako kinahanglan magakubos. 31Ang nagagikan sa ibabaw, labing hataas sa tanan; ang nagagikan sa yuta, iya sa yuta, ug nagasulti mahitungod sa yuta. Ang nagagikan sa langit labing hataas sa tanan. 32Ang iyang hingkit-an ug hing-dunggan, kana mao ang iyang gipamatud-an, ug walay tawo nga magadawat sa iyang pagpamatuod. 33Ang midawat sa iyang pagpamatuod, mibutang sa iyang timaan niini, nga ang Dios matuod. 34Kay ang gisugo sa Dios nagasulti sa mga pulong sa Dios, kay ang Dios wala magahatag kaniya sa Espiritu pinaagi sa tinaksanay. 35Ang Amahan nahagugma sa Anak ug nagatugyan sa tanang mga butang ngadto sa iyang mga kamot. 36Ang motoo sa Anak may kinabuhi nga walay katapusan, apan ang dili magatuman sa Anak dili makakaplag sa kinabuhi, kondili ang kaligutgut sa Dios pabilin sa ibabaw niya.


text:
Tag Archives: gamit
Balaligyaan sang motor sa Arevalo, gin-ransak
Ginransak ang baligya-an sang motorsiklo sa Brgy. Sta Felomina, Arevalo kun sa diin isa na naman ka taxi ang gin-gamit sang kawatan nga get-away vehicle. Suno kay PO2 Rex Diaz sang Arevalo PNP, gin-guba sang mga kawatan ang kandado sang MKG Guanzon Incorporated, dealer sang Honda motors gamit ang Bolt Cutter kun sa diin ila gintaban ang duha ka CPU kag isa ka monitor. Ginapahayag sang pila ka nakakita nga may lalak
Opisina ni Treñas, wala sang pondo para ibakal sang Multicab sang mga kabarangayan
Wala sang nagakaigo nga pondo ang opisina ni Congressman Jerry Trenas para ibakal sang Multicab sang mga Kabarangayan. Suno kay Trenas, iya ini pagalantawon apang limitado katama ang iya pondo para diri. Ini kasunod sang pahayag ni Liga ng mga Brgy President Carlos Guaren nga may iban nga brgy nga makasarang magbakal sang Multicab para sa ila brgy gamit ang IRA apang may iban man nga indi makasarang. Share and Enj
Pagpangampanya, tuyo ni Apura antes nga ginluthang
Pagpangampanya kun tani ang tuyo ni Jun Apura, bana ni Lemery Mayor Ligaya Apura sa pagpadulong sini sa Brgy. Anabu sa nasambit nga banwa kahapon sang aga. Tuyo kun tani ni Jun Apura nga magkadto sa balay ni Mario cElestino nga amo ang campaign lider sang mga ini sa nasambit nga lugar apang wala ini sa ila balay. Sang pabalik na ang mga ini sa ila salakyan, hinali na lang nga ginpangluthang gamit ang M16 kag M14 r
24-ANYOS NGA LALAKI, NAGTUYO MAGPANGINMATAY.
nagtuyo nga maghikog ang isa ka 24 anyos nga lalaki sa distrito sang jaro sang nagligad nga adlaw pinaagi sa pagbitay sang iya kaugalingon sa ila nga banyo gamit ang paha. una nga nakita sang care taker sang apartment sa tabok sang ila nga balay ang nasambit nga lalaki gani gintawag sini ang misis kag gilayon nila ini nga ginpapanaog kag gindala sa ospital. maswerte naman nga nagaginhawa pa ang biktima ng
DETAINEE SANG ZARRAGA PNP, NAGHIKOG, PATAY.
patay ang isa ka 30 anyos nga detainee sang zarraga pnp matapos maghikog pinaagi sa pagbitay sang iya kaugalingon sa sulod sang cr sang prisuhan gamit ang iya jacket.// ang biktima ginkilala kay rommel nabaunag, may asawa, tumandok sang tacloban, apang temporaryo nga nagapuyo sa distrito sang lapaz kag naga-trabaho sa isa ka lending company.// napriso ini sang nakaligad nga gab-i bangud sa kaso nga adulte
KAMPO SANG NPA SA TAPAZ, CAPIZ, NA-OVER RUN SANG MILITAR.
isa naman ka kampo sang mga rebelde nga npa ang natigayon nga ma-over run sang mga katapo sang philippine army.// ini matapos ginsalakay sang militar ang ginakutaan sang mga rebelde nga npa sa barangay buri, tapaz , capiz kon sa diin nagluntad pa ang engkuwentro apang na-over power sang mga suldado ang mga rebelde.// natigayon nga marecover sang militar sa lugar sang engkuwentro ang isa ka laptop computer


text: 1Ug nahitabo sa ikanapulo ug duha ka tuig, sa ikanapulo ug duha ka bulan, sa nahaunang adlaw sa bulan, nga ang pulong ni Jehova midangat kanako, nga nagaingon: 2Anak sa tawo, magbakho ka mahitungod kang Faraon nga hari sa Eqipto, ug umingon ka kaniya: Ikaw ingon sa usa ka batan-on nga leon sa mga nasud: bisan pa niana ikaw ingon sa usa ka dragon sa kadagatan; ug ikaw migula sa imong mga suba, ug gikutaw mo ang katubigan uban sa imong mga tiil, ug gilubog mo ang ilang mga suba. 3Mao kini ang giingon sa Ginoong Jehova: Iladlad ko ang akong pukot kanimo uban ang usa ka panon sa daghang mga katawohan; ug ikaw guyoron nila sulod sa akong pukot. 4Ug biyaan ko ikaw diha sa yuta, ilabay ko ikaw sa hawan nga kaumahan, ug pabatugan ko ikaw sa tanang mga langgam sa langit, ug kanimo busgon ko ang mga mananap sa tibook nga yuta. 5Ug ibutang ko ang imong unod ibabaw sa sa kabukiran, ug pun-on ko ang mga walog sa imong mga ulod. 6Bisibisan ko usab sa imong dugo ang yuta diin ikaw magalangoy, bisan pa hangtud sa mga bukid; ug ang mga suba mapuno kanimo. 7Ug sa diha nga palongon ko na ikaw, tabonan ko ang langit ug pangiubon ko ang mga bitoon niana; ang adlaw tabonan ko sa usa ka panganod, ug ang bulan dili mohatag sa iyang kahayag. 8Ang tanang mga suga nga masiga sa langit pangiubon ko sa ibabaw kanimo, ug ang kangitngit ibutang ko diha sa imong yuta, nagaingon ang Ginoong Jehova. 9Samokon ko usab ang mga kasingkasing sa daghang mga katawohan, sa diha nga dad-on ko ang balita sa imong pagkalumpag sa taliwala sa mga nasud, ngadto sa mga yuta nga wala mo hibaloi. 10Oo, himoon ko nga mahibulong kanimo ang daghang mga katawohan, ug ang ilang mga hari mangahadlok sa dakung kalisang tungod kanimo, sa diha nga ako magawara-wara na sa akong espada sa ilang atubangan; ug sila mokurog sa matag-gutlo, ang tagsatagsa ka tawo tungod sa iyang kaugalingon nga kinabuhi, sa adlaw sa imong pagkapukan. 11Kay mao kini ang giingon sa Ginoong Jehova: Ang espada sa hari sa Babilonia modangat sa ibabaw nimo. 12Pinaagi sa mga pinuti sa mga gamhanan akong pukanon ang imong panon sa katawohan; silang tanan mao ang makalilisang sa mga nasud: ug ilang lumpagon ang garbo sa Egipto, ug ang tanang panon sa katawohan didto pagalaglagon. 13Laglagon ko usab ang tanang mga mananap didto gikan sa daplin sa dagkung katubigan; ni samokon pa sila sa tiil sa tawo ni samokon sila sa mga kuko sa mga mananap. 14Unya akong patin-awon ang ilang katubigan, ug padaligdigon ko ang ilang mga suba ingon sa lana, nagaingon ang Ginoong Jehova. 15Sa diha nga himoon ko nga biniyaan ug awa-aw ang yuta sa Egipto, usa ka yuta nga nahutdan niadtong nakatugob niini, sa diha nga hampakon ko silang tanan nga nagapuyo didto, nan sila makaila unya nga ako mao si Jehova. 16Kini mao ang pagbakho nga ilang igabakho; ang mga anak nga babaye sa mga nasud magabakho niana; ibabaw sa Egipto, ug ibabaw sa tanan niyang panon sa katawohan sila magabakho niana, nagaingon ang Ginoong Jehova. 17Nahitabo usab sa ikanapulo ug duha ka tuig, sa ikanapulo ug lima ka adlaw sa bulan, nga ang pulong ni Jehova midangat kanako, nga nagaingon: 18Anak sa tawo, magminatay ka alang sa panon sa katawohan sa Egipto, ug huloga sila sa ubos, bisan pa siya, ug ang mga anak nga babaye sa bantug nga mga nasud, ngadto sa labing ubos nga mga bahin sa yuta, uban kanila nga manganaug sa gahong. 19Kinsa ba ang imong hinglabwan sa katahum? kumanaug ka, ug humigda ka uban sa mga walay circuncision. 20Sila mangapukan sa taliwala nila nga gipamatay pinaagi sa espada: siya gitugyan ngadto sa espada; dad-a siya sa halayo ug ang iyang tanang panon sa katawohan. 21Ang kusgan sa taliwala sa mga gamhanan mosulti kaniya gikan sa taliwala sa Sheol uban kanila nga magatabang kaniya: sila mingkanaug, sila minghigda nga walay lihok, bisan pa ang walay circuncision, nga gipamatay pinaagi sa espada: 22Ang Assur atua didto ug ang iyang tibook panon sa katawohan; ang iyang mga lubnganan nagalibut kaniya; silang tanan gipamatay, nangapukan pinaagi sa espada. 23Kang kansang mga lubnganan gipahamutang sa mga kinatumyang bahin sa gahong, ug ang iyang mga kauban nagalibut sa iyang lubnganan; silang tanan gipamatay, nga nangapukan pinaagi sa espada, nga nakapalisang sa yuta sa mga buhi. 24Ang Elam atua man, ug ang iyang tibook katawohan nagalibut sa iyang lubnganan; silang tanan gipamatay, nga nangapukan pinaagi sa espada, nanganaug nga walay circuncision ngadto sa labing ubos nga mga bahin sa yuta, nga nakapalisang sa yuta sa mga buhi, ug nagpas-an sa ilang kaulaw uban kanila nga mingkanaug sa gahong. 25Sila nagpahamutang kaniya usa ka higdaanan sa taliwala sa mga gipamatay uban ang tanan niyang panon sa katawohan; ang iyang mga lubnganan nagalibut kaniya; silang tanan walay circuncision, nga gipamatay pinaagi sa espada; kay ang ilang kalisang gipagula diha sa yuta sa mga buhi, ug sila nagpas-an sa ilang kaulaw uban kanila nga mingkanaug sa gahong: siya gibutang sa taliwala kanila nga gipamatay. 26Atua si Mesech, si Tubal, ug ang ilang tanan nga panon sa katawohan; ang ilang mga lubnganan naglibut kanila; silang tanan mga walay circuncision, nga gipamatay pinaagi sa espada; kay sila nagpahadlok sa yuta sa mga buhi. 27Ug sila dili mohigda uban sa mga gamhanan kadto sila nga nangapukan gikan sa mga tawong walay circuncision, nga nanganaug sa Sheol uban ang ilang mga hinagiban sa gubat, ug binutang ang ilang mga pinuti ilalum sa ilang mga ulo, ug ang ilang kasal-anan anaa sa ilang mga bukog; kay sila mao ang gikalisangan sa mga gamhanan sa yuta sa mga buhi. 28Apan ikaw mabunggo sa taliwala sa mga walay circuncision, ug mohigda uban kanila nga gipamatay pinaagi sa espada. 29Atua ang Edom, ang iyang mga hari ug ang iyang tanan nga mga principe, nga bisan dinha sa ilang gahum ginapahigda uban kanila nga mga gipamatay pinaagi sa espada: sila manghigda uban sa mga walay circuncision, ug uban kanila nga manganaug sa gahong. 30Atua ang mga principe sa amihanan, silang tanan, ug ang tanang mga taga-Sidon, nga mingkanaug uban sa mga gipamatay; bisan pa sa kalisang nga ilang gihimo pinaagi sa ilang gahum sila ginapakaulawan; ug sila nanghigda nga walay circuncision uban kanila nga gipamatay pinaagi sa espada, ug nagdala sa ilang kaulaw uban kanila nga mingkanaug sa gahong. 31Si Faraon makakita kanila, ug malipay tungod sa tanan niyang panon sa katawohan, bisan si Faraon ug ang tanan niyang kasundalohan, gipamatay pinaagi sa espada, nagaingon ang Ginoong Jehova. 32Kay akong gibutang ang iyang kalisang diha sa yuta sa mga buhi; ug siya pahigdaon sa taliwala sa walay circuncision, uban kanila nga gipamatay pinaagi sa espada, bisan pa si Faraon ug ang tanan niyang panon sa katawohan, nagaingon ang Ginoong Jehova.


text: 1Pagatapos ta si, may initao ang mga anghil ang ke-deng ong epat ang potod tang kalibotan. Aggawidan nira tang epat ang mageyep agod anday meyep ong tanek, ong talsi, obin ong maski onopang papa ta ayoay. 2Tanira yay ang sindolan tang Dios ta gaem ang maglangga ong tanek may ong talsi. Ig initao ka tang tata sing anghil ang kaka-yat magalin ong tere-lan. Ekel na tang pantatak tang Dios ang boi. Miniteg tanandia ta mapoirsa ong epat ang anghil 3ang ganing, "Indi kang lagi langgaen mi tang tanek, ang talsi, obin ang mga ayo. Elaten ming matatakan da ong toto tang mga taw ang pamagsirbi ong yaten ang Dios." 4Ig inaning ong yen tang bilang tang tinatakan, tang gatos may epat ang polok may epat ang ribo magalin ong tanan ang tribo tang Israel: 5ong tribo ni Juda 12,000, ong tribo ni Reuben 12,000, ong tribo ni Gad 12,000, 6ong tribo ni Aser 12,000, ong tribo ni Neftali 12,000, ong tribo ni Manases 12,000, 7ong tribo ni Simeon 12,000, ong tribo ni Levi 12,000, ong tribo ni Isacar 12,000, 8ong tribo ni Zebulun 12,000, ong tribo ni Jose 12,000, ong tribo ni Benjamin 12,000. 9Pagatapos ta si, initao tang mga taw ang indi mabilang tenged ong kadodoron nira. Ang mga taw ang na nagalin ong tanan ang nasion, tribo, dogo, ig ong tanan ang klasi ta bitala. Pamansi-deng tanira don ong talongan tang trono ig ong Karniro. Ang lambong nira poros kolit ig marimaboat, ig pamagbiot tanira ta mga palaspas. 10Pamaginiteg tanira ta mapoirsa ang ganing, "Ang naglibri ong yaten yay ang yaten ang Dios ang kakarong ong trono, asta ang Karniro!" 11Ig ang tanan ang mga anghil pamansi-deng ong palibot tang trono ig ong mga kamepetan, ig ong epat ang ayep ang boi. Namansilod tang mga anghil ong talongan tang trono ig namagdayaw tanira ong Dios 12ang ganing, "Matod ang enged ang yaten ang Dios dapat dayawen, padengegan, pasalamatan ig galangen. Tanandia tang matako, ig ang tanan ang gaem ig poirsa atan ong nandia. Dayawen tanandiang anday kataposan! Amen!" 13Ang tata ong mga kamepetan tang nane-ma ong yen ang ganing, "Gata-wanan mo mga sinopa tang mga asiang pamagtok ta kolit, ig mga ong aypa tanira namagalin?" 14Ganingo, "Magino, yawa lamang tang gatako." Ganing tanandia ong yen, "Tanira tang indi namagpadeg ong dobali tang doro kaelet ang pagpaliwag. Linimpio nira ig pinakolit tang mga lambong nira ong dogo tang Karniro. 15Yay asia ang atan tanira ong talongan tang trono tang Dios, ig pamagsirbi ong nandia kaldaw ig labi ong Timplo na. Ig ang Dios mismong kakarong ong trono tang magsakep ong nira. 16Indi ra tanira letemen ig koawen; indi ra tanira makintan tang kaldaw obin mapaso ta maski onopang makinitay. 17Tenged ang Karnirong asia ong ka-ngan tang trono tang magimong manigbadbad ang magsagod ong nira. E-lan na tanira ong toro-bodan ang pagtorol ta kaboing anday kataposan. Ig piden tang Dios tang tanan ang lok ong mga mata nira."


text:
Kon kita mopalambo sa atong gugma sa Dios ug maninguha sa paghigugma sa atong silingan, ang kahayag sa ebanghelyo maglibut ug mobayaw nato.
Agianan paingon sa Kahayag
Bililhon alang nako ang painting sa akong opisina nga giulohan og Entrance to Enlightenment. Gihimo kini sa akong amigo, ang Danish artist nga si Johan Benthin, nga unang presidente sa stake sa Copenhagen, Denmark.
Ang painting nagpakita sa ngitngit nga lawak nga abli ang pultahan diin ang suga nagsiga. Nakapainteres nako nga ang suga gikan sa pultahan wala modan-ag sa tibuok lawak—diha ra sa dapit atubangan sa pultahan.
Alang nako, ang kangitngit ug kahayag niining painting ang simbolo sa kinabuhi. Kabahin sa atong pagkamortal nga usahay mobati nga daw gilibutan kita sa kangitngit. Tingali nawad-an kita sa atong minahal; ang anak nagpabadlong; tingali kita dunay makahasol nga sakit; dunay mga hagit sa panarbaho ug kahasol tungod sa pagduha-duha o kahadlok; o tingali mibati kita nga nag-inusara o walay nagmahal.
Apan bisan kon mibati kita nga nawala taliwala sa atong kahimtang karon, ang Dios nagsaad og paglaum sa Iyang kahayag—Siya nagsaad sa pagdan-ag sa dalan ug sa paggiya kanato pagawas sa kangitngit.
Usa ka Ngitngit nga Lawak
Gusto kong mosulti ninyo bahin sa usa ka babaye nga nagdako sa ngitngit nga lawak—tawgon nako siya og Jane.
Gikan sa tres anyos pa si Jane, gibunalan, gipakaminus, ug giabusohan kanunay. Siya gihulga ug gibugal-bugalan. Momata siya sa buntag nga wala masayud kon mabuhi pa ba siya sa sunod adlaw. Ang mga tawo nga mao unta ang manalipod niya mao ang mipaantus niya o mitugot nga ang pang-abuso magpadayon.
Aron mapanalipdan ang iyang kaugalingon, si Jane nakat-on nga dili na mobati. Wala siya maglaum nga maluwas, busa nagpatig-a siya sa iyang kaugalingon sa makalilisang nga kamatuoran. Walay kahayag sa iyang kalibutan, busa gidawat niya ang kangitngit. Uban sa kawalay pagbati nga moabut lang gikan sa kanunay nga kontak sa dautan, gidawat niya ang kamatuoran nga bisan unsang orasa katapusan na niya.
Dayon, sa edad nga 18, nadiskubrihan ni Jane Ang Simbahan ni Jesukristo sa mga Santos sa Ulahing mga Adlaw. Ang kalipay ug paglaum sa gipahiuli nga ebanghelyo mituhop sa iyang kasingkasing, ug nagpabunyag siya. Sa unang higayon, ang kahayag misulod sa iyang kinabuhi, ug nakita niya ang hayag nga dalan. Gibiyaan niya ang kangitngit ug nakahukom nga moeskwela sa dapit nga layo sa nang-abuso niya. Sa katapusan gibati niya nga nakagawas sa ngitngit ug dautan nga palibut—gawasnon sa pagtagamtam sa kalinaw ug milagrosong kaayohan.
Apan, katuigan ang milabay, human namatay ang nang-abuso niya, si Jane gihasol na usab sa makalilisang nga panghitabo sa iyang kabatan-on. Ang labihan nga kasubo ug kasuko mihulga sa pagguba sa nindot nga kahayag nga iyang nakaplagan sa ebanghelyo. Naamgohan niya nga kon tugutan niya ang kangitngit nga molukop kaniya, ang nagpaantus niya magmadaugon.
Nangayo siya og tambag ug medikal nga tabang ug nakaamgo nga, para niya, ang labing maayong dalan sa pagkaayo mao ang pagsabut ug pagdawat nga dunay kangitngit—apan dili mopuyo diha niana. Kay, ingon sa iyang nasayran, dunay kahayag usab—ug kana ang iyang gipili nga puy-an.
Tungod sa iyang ngitngit nga kagahapon, si Jane dali untang manimalos, masuko, o gani mabayolenti. Apan wala niya buhata. Siya nakigbatok nga ang tintasyon sa pagpakatap sa kangitngit, nagdumili nga masuko, masakitan, o walay pagsalig sa uban. Apan, naglaum siya nga sa tabang sa Dios siya mamaayo. Siya mipili nga ipadan-ag ang kahayag ug igahin ang panahon sa pagtabang sa uban. Kini nga desisyon ang nakapalimot niya sa nangagi ug mopaingon sa mahimayaong kaugmaon.
Nahimo siyang magtutudlo, ug karon, dekada ang milabay, ang iyang gugma nakaimpluwensya sa kinabuhi sa gatusan ka mga bata, nagtabang nila nga masayud nga sila bililhon, nga sila importante. Nahimo siya nga tigpanalipod sa huyang, sa nabiktima, ug sa nawad-an og kadasig. Siya naglig-on ug nagdasig sa tanan sa iyang palibut.
Si Jane nakakat-on nga ang pagkaayo moabut kon ang tawo mobiya sa kangitngit ug mopaingon sa paglaum sa kahayag. Sa praktikal nga paggamit sa pagtuo, paglaum, ug gugmang putli wala lang niya mausab ang iyang kaugalingon apan mipanalangin sa kinabuhi sa daghan pang mga tawo.
Ang Kahayag Mounong ngadto sa Kahayag
Ang uban ninyo mibati nga nag-anam og epekto ninyo ang kangitngit. Mibati kamo nga nahasol tungod sa kabalaka, kahadlok, o pagduha-duha. Kanatong tanan, akong balikon ang talagsaong kamatuoran: Ang kahayag sa Dios tinuod. Kini maangkon natong tanan! Mohatag kini og kinabuhi sa tanang butang.1 Kini dunay gahum sa pag-alim sa lawom nga samad. Kini ang tambal sa pag-inusara ug sakit sa atong mga kalag. Sa mga tudling sa kawalay paglaum, makatisok kini sa liso sa mas hayag nga paglaum. Makadan-ag kini sa kinahiladmang walog sa kasubo. Makalamdag kini sa dalan ug makagiya nato tabok sa kangitngit paingon sa saad sa bag-ong banag-banag.
Kini “ang Espiritu ni Jesukristo,” nga naghatag og “kahayag ngadto sa matag tawo nga mianhi nganhi sa kalibutan.”2
Bisan pa niini, ang espiritwal nga kahayag dili moabut niadtong naglingkod lang sa kangitngit nga naghulat og tawo nga mopasiga sa suga. Nagkinahanglan kini og buhat sa pagtuo aron maablihan ang atong mga mata ngadto sa Kahayag ni Kristo. Ang espiritwal nga kahayag dili makita sa kalibutanong mga mata. Si Jesukristo Mismo mitudlo, “Ako ang kahayag nga nagdan-ag sa kangitngit, ug ang kangitngit wala makasabut niini.”3 Kay “ang tawo nga kalibutanon dili magadawat sa mga igatudlo sa Espiritu sa Dios: kay alang kaniya kini mga binoang: ug siya dili arang makasabut niini, tungod kay kini ugod kinahanglan mang pagatugkaron sa espirituhanong paagi.”4
Busa unsaon nato pag-abli ang atong mga mata ngadto sa paglaum sa kahayag sa Dios?
Una, sugdi kon asa kamo.
Dili ba nindot nga masayran nga dili kinahanglan nga mahimong hingpit aron makasinati sa mga panalangin ug gasa sa atong Langitnong Amahan? Dili kinahanglan nga magpaabut kita nga mahingpit aron madawat ang mga panalangin sa Dios. Gani, ang kalangitan mosugod og panalangin kanato sa unang lakang nato ngadto sa kahayag.
Ang tukmang dapit sa pagsugod mao kon asa kamo karon. Dili igsapayan kon naghunahuna kamo nga dili angayan o mibati nga layo na kaayo ang uban. Sa higayon gayud nga tinguhaon ninyo ang Langitnong Amahan, diha-diha, ang paglaum sa Iyang kahayag mopukaw, modasig, ug mopaligdong sa inyong kalag.5 Ang kangitngit tingali dili mawala dayon, apan sama sa gabii nga mohatag og higayon sa banag-banag, ang kahayag moabut.
Ikaduha, itumong ang inyong kasingkasing ngadto sa Ginoo.
Ibayaw ang inyong kalag diha sa pag-ampo ug ipasabut sa inyong Langitnong Amahan ang inyong gibati. Angkona ang inyong kasaypanan. Ipahayag ang inyong gibati ug ang inyong pasalamat. Pahibaloa Siya sa mga pagsulay nga inyong giatubang. Pangamuyo Niya sa pangalan ni Kristo alang sa kalig-on ug suporta. Pangayoa nga ablihan ang inyong mga dalunggan, aron madungog ang Iyang tingog. Pangayoa nga ablihan ang inyong mga mata, aron makita ang Iyang kahayag.
Ikatulo, lakaw diha sa kahayag.
Nahibalo ang inyong Langitnong Amahan nga kamo masayop. Nahibalo Siya nga madagma kamo—tingali sa daghang higayon. Makapaguol kini Kaniya, apan Siya nahigugma kaninyo. Wala siya mangandoy nga mawad-an kamo og paglaum. Apan, nagtinguha Siya nga kamo mobangon ug mahimong tawo nga kamo gitumong nga mamahimo.
Niining katuyoan, gipadala Niya ang Iyang Anak sa pagdan-ag sa dalan ug pagpakita nato unsaon pagbuntog sa mga babag nga anaa sa atong agianan. Siya mihatag nato sa ebanghelyo, nga nagtudlo sa dalan sa pagkadisipulo. Nagtudlo kini sa mga butang nga angay natong mahibaloan, buhaton, ug maglakaw diha sa Iyang kahayag, magsunod sa mga lakang sa Iyang Hinigugma nga Anak, ang atong Manluluwas.
Ang Kahayag Mobuntog sa Kangitngit
Oo, masayop kita.
Oo, maluya kita.
Apan kon kita mopalambo sa atong gugma sa Dios ug maninguha sa paghigugma sa atong silingan, ang kahayag sa ebanghelyo maglibut ug mobayaw nato. Ang kangitngit mawala gayud, kay dili kini magpabilin diha sa kahayag. Kon mopaduol kita sa Dios, Siya mopaduol nato.6 Ug matag adlaw, ang paglaum sa kahayag sa Dios motubo nato, “mag-anam og labaw kahayag ug labaw kahayag hangtud sa hingpit nga adlaw.”7
Sa tanang mibati nga naglakaw sila sa kangitngit, dapiton ko kamo sa pagsalig sa saad nga gisulti sa Manluluwas sa katawhan: “Ako mao ang kahayag alang sa kalibutan: siya nga magasunod kanako dili gayud magalakaw sa kangitngit, hinonoa magabaton siya sa kahayag nga magahatag og kinabuhi.”8
Kahayag sa Africa
Pipila ka tuig ang milabay, ang akong asawa, si Harriet, ug ako dunay dili malimtan nga kasinatian diin nakita kining saad nga natuman. Didto mi sa West Africa, nindot nga bahin sa kalibutan diin ang Simbahan naglambo ug ang mga Santos sa Ulahing mga Adlaw makapahimuot. Apan, ang West Africa dunay daghang hagit usab. Sa piho, naguol ko sa kakabus nga akong nakita. Sa mga siyudad daghang walay trabaho, ug ang mga pamilya nanlimbasug sa pagsangkap sa ilang panginahanglan ug ilang kaluwasan. Sakit kaayo ang akong dughan nga daghan sa atong mga miyembro sa Simbahan nagpuyo sa kakabus. Apan nahibaloan usab nako nga kining buotang mga miyembro nagtinabangay sa pagpagaan sa ilang bug-at nga mga problema.
Dayon miabut mi sa usa sa atong meetinghouse duol sa dakong siyudad. Apan imbis makakita og mga tawo nga nabug-atan ug puno sa kangitngit, among nakita ang mga tawo nga nagdan-ag sa kahayag! Ang kalipay nga ilang gibati sa ebanghelyo nakapadasig sa among espiritu. Ang gugmang ilang gipahayag alang namo makapadasig. Ang ilang pahiyum tinuod ug makatakod.
Naghunahuna ko nianang higayuna kon duna pa bay mas malipayong mga tawo sa kalibutan. Bisan kon kining mga Santos gipalibutan sa kalisdanan ug mga pagsulay, sila puno sa kahayag!
Nagsugod ang miting, ug namulong ko. Apan wala madugay ang kuryente nawala, ug anaa mi sa hilabihan nga kangitngit.
Sa makadiyot dili kaayo ko makakita og tawo sa kongregasyon, apan akong makita ug mabati ang matahum nga pahiyum sa atong mga Santos. Ah, pagkanindot nga makauban kining talagsaong mga tawo!
Ang kangitngit sa chapel mipadayon, ug busa mitupad kog lingkod sa akong asawa ug naghulat nga mobalik ang kuryente. Samtang naghulat mi, may talagsaong nahitabo.
Ang pipila nanganta sa usa sa mga himno sa Pagpahiuli. Ug dayon miapil ang uban. Ug dayon ang uban pa. Dayon, ang nindot ug makapatandog nga mga tingog milukop sa chapel.
Kining mga miyembro sa Simbahan wala magkinahanglan og hymnbook; kahibalo sila sa matag pulong sa himno nga ilang gikanta. Ug nanganta sila uban sa kadasig ug espiritu nga nakapatandog sa akong kalag.
Unya, mibalik ang kahayag nga midan-ag sa tibuok lawak. Si Harriet ug ako nagtinan-away, ang among aping nangabasa sa luha.
Taliwala sa grabeng kangitngit, kining matahum, talagsaong mga Santos milukop sa building ug sa among kalag og kahayag.
Kadto nindot kaayo nga kasinatian alang namo—nga dili makalimtan ni Harriet ug nako.
Duol ngadto sa Kahayag
Oo, matag karon ug unya ang atong kinabuhi daw mobati, o gani maputos sa kangitngit. Usahay ang kangitngit nga naglibut nato daw dili makiangayon, makapawala og kadasig, ug makahahadlok.
Naguol ko sa mga kasubo nga inyong giatubang, sa kasakit sa pag-inusara ug makahasol nga kahadlok nga inyong nasinati.
Bisan pa man, ako mosaksi nga ang atong buhing paglaum anaa ni Kristo Jesus! Siya ang tinuod, tiunay, ug gamhanang agianan paingon sa balaanong kahayag.
Ako mopamatuod nga uban kang Kristo, ang kangitngit dili molampus. Ang kangitngit dili magmadaugon sa kahayag ni Kristo.
Ako mosaksi nga ang kangitngit dili makalahutay sa kahayag sa Anak sa buhi nga Dios!
Dapiton ko kamo sa pag-abli sa inyong kasingkasing ngadto Niya. Pangitaa Siya pinaagi sa pagtuon ug pag-ampo. Simba sa Iyang Simbahan, gani Ang Simbahan ni Jesukristo sa mga Santos sa Ulahing mga Adlaw. Pagkat-on bahin Niya ug sa Iyang ebanghelyo, aktibong moapil, magtinabangay, ug malipayong moserbisyo sa atong Dios.
Mga kaigsoonan, human sa kangitngit, ang Manluluwas mogiya ninyo ngadto sa nag-anam, nindot, ug hayag nga banag-banag nga mosubang sulod kaninyo.
Sa inyong paglakaw paingon sa paglaum sa kahayag sa Dios, inyong madiskubrihan ang kalooy, gugma, ug kaayo sa mahigugmaong Langitnong Amahan, “diha [kaniya] wala gayuy kangitngit.”9 Niini ako mopamatuod sa pangalan ni Jesukristo, amen.
Mostrar las referencias
-
1. Tan-awa sa Doktrina ug mga Pakigsaad 88:11–13.
-
-
-
-
5. Tan-awa sa Alma 34:31.
-
6. Tan-awa sa Santiago 4:8; Doktrina ug mga Pakigsaad 88:63.
-
-
8. Juan 8:12.
-
9. 1 Juan 1:5.


text:
Partido Independentista Puertorriqueño
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Partido Independentista Puertorriqueño o PIP (sa Iningles: Puerto Rican Independence Party) usa ka Pwertorikenyong partido sa politika nga mikampanya sa independensya sa Puerto Rico gikan sa Estados Unidos. Usa kini sa tulo ka mga dakong partido sa politika sa Puerto Rico ug kini usab ang ikaduhang kinadugayang partido sa tanang mga rehistradong partido sa politika sa Puerto Rico.
Gitawag ang mga nagsunod sa paglantaw o ideyolohiya sa PIP nga mga independentista, pipiolo, o mga pro-independence activist sa mga nagsulti sa Iningles.
Mga sumpay sa gawas[usba | edit source]
- www.independencia.net/ingles/welcome.html


text:
Rehiyonalisasyon
Ang rehiyonewan ko bakit ba
sa administrasyon sa Pilipinas. Sa tuig 2002, may 17 ka rehiyon sa maong nasod, ug ang 16 niini gibahin ngadto sa 79 ka mga lalawigan. Ang usa ka rehiyon sagad gitibuok sa mga lalawigan nga may susamang kulturanhon ug etnolohikanhong karakteristik.
Ang mga lalawigan ang matuod nga politikal nga subdibisyon. Ang pagpundok kanila ngadto sa mga rehiyon alang sa pagpasayon sa trabaho sa nasodnong kagamhanan. Daghang mga ahensiya sa nasodnong kagamhanan ang magbutang og rehiyonal nga buhatan imbes buhatan sa matag lalawigan. Ang maong rehiyonal nga buhatan sagad anaa sa dakbayan nga giilang sentro sa rehiyon.


text:
Wikipedia:Talaan sa sulod
Kining maong talaan sa sulod sa Sinugboanong Wikipedya giandam sa mga editor niini aron makatabang sa mga gumagamit ning Wikipedya sa pagpangita sa gikinahanglang impormasyon. Alang sa talaan sa sulod nga unaylihok giandam sa programa sa kompyuter nga nagapadagan ning Wikipedya, adto ang Special:Allpages.
usba
Mga talaan[usba | edit source]
- Talaan sa mga dakbayan ug mga lungsod sa Pilipinas
- Talaan sa mga magsusulat sa Binisayang Sinugboanon
- Talaan sa mga tudling nga Linatin
- Talaan sa mga Sinugboanong balayan sa Internet
- Talaan sa mga folk tales nga Sinugboanon
- Talaan sa mga gobernador sa...


text:
Himoang takus ang inyong kaugalingon sama sa 2,000 nga batan-ong kasundalohan pinaagi sa walay kahadlok sa pagkaisug isip takus nga naghupot sa priesthood.
Karong gabhiona bulahan kaayo kong makapamulong isip bishop sa batan-ong mga lalaki, mga naghupot sa Aaronic Priesthood, nga nagpundok sa tibuok kalibutan alang niining kinatibuk-ang miting sa priesthood. Ipakigbahin nako ninyo ang istorya gikan sa Basahon ni Mormon nga naghulagway ni Helaman ug sa iyang 2,000 nga batan-ong kasundalohan. Kini nga kasulatan mopasabut sa kinaiya sa batan-ong mga lalaki sa karaan—ug inspirasyon alang kaninyo, batan-ong mga lalaki sa ulahing mga adlaw. Mokutlo ko og paboritong kasulatan: “Ug silang tanan batan-on nga mga lalaki, ug sila hilabihan ka walay kahadlok tungod sa pagkaisug, ug usab sa pagkakusgan ug pagkaabtik; apan tan-awa, kini dili mao ang tanan—sila mga tawo nga matinud-anon sa tanan nga panahon.”1. Kaisug, kalig-on, kaabtik, ug kamatuoran—pagkadalaygon nga mga kinaiya!
Gusto kong mo-focus sa unang kinaiya nga naghulagway kanila: “walay kahadlok tungod sa kaisug.” Alang nako, naghulagway kini sa kalig-on sa batan-ong mga lalaki nga magmaisugong mobuhat unsay matarung, o sama sa gihulagway ni Alma, “mobarug ingon nga mga saksi sa Dios sa tanan nga mga panahon … ug diha sa tanan nga mga dapit.”2 Ang 2,000 nga batan-ong kasundalohan dunay daghang higayon sa pagpakita sa ilang kaisug. Matag usa ninyo may higayon usab sa inyong kinabuhi nga nagkinahanglan og kaisug. Ang akong higala, si John, mipakigbahin nako og usa nianang mga higayon sa iyang kinabuhi.
Pipila ka tuig ang milabay, si John nadawat sa prominente nga unibersidad sa Japan. Mahimo siyang kabahin sa international student program uban sa kinamaayohan nga mga estudyante sa tibuok kalibutan. Ang uban nag-enrol sa paglaum nga mas molawom pa ang ilang panabut sa kultura ug pinulongan, ang uban nagtan-aw niini isip sukaranan sa umaabut unya nga propesyon o panarbaho sa Japan, apan ang tanan mibiya sa balay aron moeskwela sa langyaw nga nasud.
Wala madugay sa pag-abut ni John, ang pahibalo bahin sa party nga ipahigayon sa rooftop sa pribadong balay nahibaloan sa mga estudyante nga langyaw—imbitasyon sa tanan aron magkaila ang usag usa. Nianang gabhiona, si John ug duha ka higala miadto sa gipahibalo nga address.
Human makasakay sa elevator ngadto sa kinatas-an sa building, si John ug ang iyang mga higala miagi sa gamayng hagdanan paingon sa rooftop ug nakig-istorya sa uban. Samtang nagkagabii na, nausab ang palibut. Ang kasaba, kakusog sa musika, ug ang ilimnong makahubog nagkadaghan, ingon nga si John wala na mahimutang. Sa kalit lang may mipundok sa mga estudyante sa dakong sirkulo nga ang tuyo manghatag og sigarilyong marijuana. Mingislo ang nawong ni John ug gipahibalo dayon ang iyang duha ka higala nga mobiya na sila. Morag mabiaybiayon, ang usa nila mitubag, “John, sayon ra kini—mobarug lang kita sa sirkulo, ug kon turno na nato, ipasa lang nato imbis moyupyop niini. Nianang paagiha dili kita maulawan sa atubangan sa tanan pinaagi sa pagbiya.” Sayon ra ni para kang John, apan dili sakto paminawon. Kahibalo siya nga kinahanglan niyang ipahibalo ang iyang intensyon ug molihok. Sa makadiyot iyang gibarugan ang iyang kaisug ug giingnan sila nga mahimo nilang buhaton ang ilang gusto, apan mobiya na siya. Ang usa nagpabilin ug miapil sa pundok; ang usa nagpanuko nga misunod ni John sa pagkanaog aron mosakay sa elevator. Sa dako nilang kasurprisa, miabli ang elevator, ang Japanese nga mga pulis nanggawas, giagian lang sila, ug nagdaling misaka sa rooftop. Si John ug ang iyang higala misakay sa elevator ug mipalayo.
Dihang miabut ang pulis sa taas, gipanglabay dayon sa mga estudyante ang ginadiling drugas sa atup aron dili sila masakpan. Human masirad-i ang hagdanan, ang mga pulis mipalinya sa tanan sa atup ug mimando sa mga estudyante sa pagtuyhad sa duha ka kamot. Dayon ang mga pulis miduol sa naglinya, gisimhot og maayo ang kumagko ug kumingking sa mga estudyante. Tanan nga nakagunit sa marijuana, miyupyop man sila o wala, gituohan nga sad-an, ug dako kaayo ang silot. Walay nakalusot, hapit tanan apil, ang mga estudyante nga nagpabilin sa rooftop natangtang sa mga unibersidad nga ilang gi-eskwelahan, ug ang mga nakombikto sa krimen gipalayas gikan sa Japan. Ang mga pangandoy sa edukasyon, katuigan sa pagpangandam, ug ang posibilidad sa umaabut nga trabaho sa Japan naguba sa usa ka pamilok.
Karon sultihan ko kamo unsay nahitabo niining tulo ka managhigala. Ang higala nga nagpabilin sa rooftop natangtang sa unibersidad sa Japan nga maoy iyang gipaningkamutan nga siya madawat ug hinoon siya gipapauli. Ang higala nga mibiya sa party nianang gabhiona uban ni John nakahuman og eskwela sa Japan ug mipadayon pagkuha og degree sa duha ka pinakamaayong unibersidad sa Estados Unidos. Ang iyang trabaho nakapabalik niya sa Asya, diin natagamtaman niya ang dakong kalampusan sa propesyon. Mapasalamaton siya hangtud karon sa maisugong ehemplo ni John. Alang ni John, ang nindot nga mga resulta sa iyang kinabuhi daghan kaayo. Ang iyang panahon sa Japan nianang tuiga miresulta sa malipayong kaminyoon ug pagkatawo sa duha ka anak nga lalaki. Nahimo siyang malampuson kaayo nga negosyante ug bag-ohay lang nahimong propesor sa unibersidad sa Japan. Hunahunaa kon unsa kaha ka lahi ang iyang kinabuhi kon wala pa siyay kaisug nga mobiya sa party nianang importanting gabii sa Japan.3
Batan-ong mga lalaki, may mga panahon nga kamo, sama ni John, kinahanglang mopakita sa inyong matarung nga kaisug bisan anaa ang inyong mga higala, ang resulta niini tingali pagbugal-bugal ug kaulawan. Dugang pa, sa inyong kalibutan, ang pakig-away batok sa dautan mahimo usab nga gibugno diha sa kahilum, atubangan sa screen. Ang teknolohiya uban sa dakong kaayohan niini nagdala usab og mga hagit nga wala masugati sa mga henerasyon nga nag-una kaninyo. Sa bag-ong nasyonal nga survey nasayran nga ang mga batan-on karon wala lang matintal sa makapabalaka nga butang matag adlaw dili lamang sa eskwelahan apan sa internet usab. Nasayran nga ang mga batan-on nga nabantang sa mga palainom o paggamit og druga diha sa internet mas lagmit katulo o kaupat nga mogamit niini. Mikomentaryo sa survey, ang kanhi US cabinet secretary miingon: “Ang survey niining tuiga nagpakita og bag-ong matang sa peer pressure—ang digital peer pressure. Ang digital peer pressure molabaw pa sa mga higala ug kabataan nga ilang gikauban. Moataki kini sa panimalay ug diha sa kwarto sa bata pinaagi sa Internet.”4 Ang pagpakita sa matarung nga kaisug usahay ingon ra ka yano sa pag-klik o dili pag-klik. Ang mga misyonaryo gitudloan gikan sa Isangyaw ang Akong Ebanghelyo, “Unsay imong gipili nga hunahunaon ug buhaton kon ikaw rang usa ug nagtuo ka nga walay usa nga nagtan-aw mao ang usa ka lig-ong sukdanan sa imong hiyas.”5 Magmaisugon! Magmalig-on! “Barug kamo sa balaan nga mga dapit, ug ayaw pagbalhin.”6
Batan-ong mga lalaki, ako mosaad nga ang Ginoo mohatag ninyo og gahum. “Kay kita wala sa Dios hatagi’g espiritu sa katalaw; kondili sa espiritu sa gahum.”7 Siya moganti kaninyo sa inyong kaisug ug matarung nga kinaiya—uban sa kamaya ug kalipay. Ang ingon nga kaisug mao ang resulta sa inyong hugot nga pagtuo kang Jesukristo ug sa Iyang Pag-ula, inyong pag-ampo, ug pagsunod sa mga sugo.
Si Presidente N. Eldon Tanner miingon: “Ang usa ka batang lalaki sa eskwelahan makahimo og dakong impluwensya alang sa kaayohan. Ang usa ka batan-ong lalaki sa football team, o sa kampus, o kuyog sa mga kauban sa trabaho, pinaagi sa pagsunod sa ebanghelyo, pagtahud sa iyang priesthood, ug pagbarug sa matarung, makahimo og dili malitok nga kaayohan. Kasagaran makasinati kamo og pagsaway ug pagbugal-bugal bisan niadtong nagtuo sama sa inyong gituohan, bisan kon morespeto sila ninyo sa pagbuhat sa matarung. Apan hinumdumi nga ang Manluluwas mismo gisakit, gibugal-bugalan, gilud-an, ug dayon gilansang kay wala siya mapaling sa iyang gituohan. Nakapamalandong ba kamo kon unsa kaha ang nahitabo kon naluya siya ug miingon, ‘Ah, unsay kapuslanan niini?’ ug mibiya sa iyang pagmisyon? Gusto ba kitang mohunong, o magmaisugong mga sulugoon bisan sa tanang oposisyon ug kadautan sa kalibutan? Magmaisugon kita sa pagbarug ug pagaiphon nga tinuod, maunungong sumusunod ni Kristo.”8
Ako modapit kaninyo nga himoang takus ang inyong kaugalingon sama sa 2,000 nga batan-ong kasundalohan pinaagi sa walay kahadlok sa pagkaisug isip takus nga naghupot sa priesthood. Hinumdumi, unsay inyong gihimo, asa kamo moadto, ug ang inyong makita maoy motino kon kinsa kamo sa umaabut. Kinsay gusto ninyo nga kamo mahimo? Mahimong usa ka takus nga deacon, teacher, priest. Paghimo og tumong nga mahimong takus nga modawat sa sunod nga ordinansa sa tukmang edad ug sa katapusan modawat sa Melchizedek Priesthood. Dalan kini sa pagkamatarung nga nagdapit og langitnong panabang. Ang Ginoo namahayag, “Diha sa mga ordinansa niana, ang gahum sa pagkadiosnon gipakita.”9
Ang mga ginikanan, mga lider sa priesthood, ug ang propetikanhong prayoridad nga naa sa pamplet nga Katungdanan ngadto sa Dios ug sa Alang sa Kalig-on sa mga Kabatan-onan mogiya kaninyo.
Si Presidente Thomas S. Monson bag-ohay lang mitambag:
“Aron sa paghimo sa [mga desisyon] sa maalamong paagi, gikinahanglan ang kaisug—ang kaisug nga mosulti og dili, ang kaisug nga mosulti og oo. …
“Nangamuyo ako kaninyo sa paghimo og determinasyon … karon mismo, dili mosimang gikan sa dalan nga padulong ngadto sa atong tumong: kinabuhing dayon uban sa atong Amahan sa Langit.”10
Sama sa pagtubag sa 2,000 nga kasundalohan sa panawagan sa ilang lider, si Helaman, ug mipundok sa ilang kaisug, kamo makahimo sa ingon pinaagi sa pagsunod sa inyong lider nga propeta, si Presidente Thomas S. Monson.
Mga batan-ong naghupot sa Aaronic Priesthood, sa pagtapos ako mohatag sa akong pagpamatuod kabahin sa Dios nga Amahan ug ni Jesukristo ug sa mga pulong ni Joseph Smith: “Mga kaigsoonan, kita dili ba mopadayon sa hilabihan ka mahinungdanon nga katuyoan? Padayon ug ayaw pagsibug. Pagmaisugon, mga kaigsoonan; ug sa kanunay, ngadto sa kadaugan!”11. Sa pangalan ni Jesukristo, amen.
Show References
-
1. Alma 53:20.
-
2. Mosiah 18:9.
-
3. Personal nga istorya nga gisaysay ngadto sa tigsulat.
-
4. Si Joseph A. Califano Jr., founder ug chairman emeritus sa National Center on Addiction and Substance Abuse sa Columbia University, sa press release kabahin sa research, casacolumbia.org.
-
5. Isangyaw ang akong Ebanghelyo: Usa ka Giya sa Misyonaryo nga Pangalagad (2004), 143.
-
-
7. 2 Timoteo 1:7.
-
8. N. Eldon Tanner, “For They Loved the Praise of Men More Than the Praise of God,” Ensign, Nob. 1975, 74–75.
-
-
10. Thomas S. Monson, “ Ang Tulo ka mga K sa Pagpili,” Liahona, Nob. 2010, 68.
-


text: 1Unya mitubag si Sophar nga Naamathitanhon, ug miingon: 2Dili ba kinahanglan tubagon ang daghang mga pulong? Ug pakamatarungon ba ang tawo nga hinulti? 3Makapahilum ba sa mga katawohan ang imong mga pagpangandak? Ug sa magayubit ikaw wala bay tawo nga arang makapakaulaw kanimo? 4Kay ikaw nagaingon: Ang akong pagtolon-an ulay man, Ug ako mahinlo sa atubangan sa imong mga mata. 5Apan oh, nga mosulti pa lamang unta ang Dios, Ug magabuka sa iyang mga ngabil batok kanimo, 6Ug nga tudloan ka niya sa mga tinago sa kaalam! Kay kaniya sa pagkamasinabuton walay makatupong. Busa hibaloi nga ang Dios nagapaningil sa labing diyutay kay sa silot nga angay sa imong kasal-anan. 7Makakaplag ka ba sa Dios pinaagi sa pagpangita? Makakab-ut ka ba sa pagkahingpit sa Makagagahum? 8Sama sa gitas-on sa kalangitan; unsa ang arang mong mahimo? Labing halalum kay sa Sheol; unsa ang arang mong kahibaloan? 9Ang iyang gidak-on labing daku kay sa kalibutan, Ug labing halapad kay sa kadagatan. 10Kong siya molabang, ug kong iyang pagatak-umon, Ug kong iyang tigumon ngadto sa paghukom, nan kinsa ang arang makasalanta kaniya? 11Kay siya nasayud sa mga tawong malimbongon: Siya makakita usab sa kasal-anan, bisan tuod dili siya magatagad niana. 12Ang tawong hungog walay salabutan, Oo, ang tawo ipanganak ingon sa anak sa usa ka asnong ihalas. 13Kong ikaw magtarung sa imong kasingkasing, Ug ituy-od mo kaniya ang imong kamot: 14Kong ang kasal-anan anaa sa imong kamot, ipahilayo kana kanimo, Ug ang pagkadili-matarung ayaw papuy-a sa imong mga balong-balong. 15Sa walay duhaduha makayahat ka unya sa imong nawong nga walay buling; Oo, ikaw mahimong lig-on ug dili magakahadlok: 16Kay ikaw mahakalimot sa imong kaalaut; Ikaw mahinumdum niana ingon sa mga tubig nga manglabay. 17Ug ang imong kinabuhi modan-ag labi pa kay sa udto; Maingon kana sa kabuntagon bisan pa anaay kangitngit. 18Ug ikaw magmalig-on kay anaa may paglaum; Oo, ikaw magapangita sa libut nimo, ug sa lig-on ikaw mopahulay. 19Ikaw magahigda usab, ug walay bisan kinsa nga makapahadlok kanimo; Oo, daghanan ang mohangyo kanimo. 20Apan ang mga mata sa mga malinapason makawang, Ug sila walay dalangpanan nga ilang pagakalagiwan; Ug ang ilang paglaum mao ang pagpanugyan sa espiritu.